title: CRISPR

text: CRISPR-systeemejä on useita, mutta kukin koostuu mm. nukleaaseina (DNA:ta pilkkovina proteiineina) toimivia Cas-proteiineja koodaavasta "cas"-sekvenssistä ja "muistina" toimivasta CRISPR-sekvenssistä, jota käytetään bakteerivirusten eli bakteriofagien vieraan perimän tunnistukseen ja tallettamiseen. Cas1 ja Cas2 ovat kaikissa luonnosta löydetyissä systeemeissä läsnä.


title: CRISPR

text: CRISPR-termi on englanninkielinen lyhenne. Infektion tunnistavat sekvenssit ovat bakteerin (tai arkin) DNA:ssa "ryppäytyneesti tasaisin välimatkoin toisistaan" (CRI). Bakteerit ottavat tunnistussekvensseihin vain osan viruksen perimästä. Tunnistussekvenssit erottavat toisistaan "lyhyet palindromiset toistosekvenssit" (SPR), jotka eivät ole peräisin viruksen genomista.


title: CRISPR

text: 1. Kun bakteeriin (tai arkkiin) tuodaan viruksen DNA:ta, jolle bakteeri on jo immuuni, tuottaa bakteeri Cas-proteiinin ja CRISPR-sekvenssin alueelta aiemmin talletetun crRNA:n (CRISPR RNA). crRNA sisältää sekvenssin, joka on komplementaarinen eli emäksiltään yhteen sopiva lyhyeen sekvenssiin viruksen DNA:ssa.


title: CRISPR

text: 2. Cas ja crRNA muodostavat kompleksin.


title: CRISPR

text: 3. Kompleksi sitoo viruksen DNA:n crRNA:n komplementaarisen sekvenssin avulla.


title: CRISPR

text: 4. Cas pilkkoo viruksen DNA:n toimimattomaksi ja estää siten viruksen monistumisen ja bakteerin infektoitumisen.


title: CRISPR

text: 1. Kun bakteeriin (tai arkkiin) tuodaan viruksen DNA:ta, jolle bakteeri ei ole immuuni, bakteeri tuottaa Cas1-nukleaasin.


title: CRISPR

text: 2. Cas1 sitoo jonkin sekvenssin viruksen DNA:sta ja pilkkoo sen sopivan pituiseksi pätkäksi.


title: CRISPR

text: 3. Pätkä liitetään CRISPR-alueeseen bakteerin DNA:han pysyvästi. Tällöin bakteeri "muistaa" infektion ja voi puolustautua sitä vastaan.


title: CRISPR

text: Esimerkiksi CRISPR/Cas9-systeemi on geenimuuntelutekniikka, johon sisältyy yksinkertaisimmillaan vain Cas9-proteiini, Cas9:n ohjaukseen käytetty RNA-pätkä ja muuntelun kohteena oleva DNA. Tekniikka toimii elävissä soluissa. Muunteluun osallistuvat komponentit voidaan pistää soluun sisälle mikroskooppisen ohuella injektioneulalla.


title: CRISPR

text: Tekniikassa luonnossa normaalisti erillään olevista tracrRNA:sta (trans-activating crRNA) ja crRNA:sta on tuotettu kimeeri, yhtenäinen RNA-ohjausjakso. Kimeeriä kutsutaan sgRNA:ksi (single guide RNA) ja se muodostetaan, jotta muuntelussa on vähemmän osallistuvia RNA:ita (kahden sijaan yksi). sgRNA voidaan tuottaa synteettisesti.


title: CRISPR

text: Luonnossa tracrRNA:n tehtävänä on pitää crRNA:ta paikallaan Cas9:ssä crRNA:n kanssa komplementaarisen sekvenssinsä kanssa. crRNA:ssa puolestaan on normaalisti viruksen tunnistukseen käytetty sekvenssi, mutta sekvenssi on korvattu sgRNA:ssa muuntelun kohteena olevan DNA:n tietyn alueen kanssa komplementaariseksi.


title: CRISPR

text: Cas9-nukleaasi ohjautuu sgRNA:ssa olevan RNA-sekvenssin avulla tiettyyn kohtaan DNA:ssa, tämän kanssa komplementaariseen sekvenssiin. Oikeassa kohdassa ollessaan Cas9 leikkaa DNA:n tietystä kohtaa. Tätä voidaan käyttää ns. knock-out muunteluun, jossa tarkastellaan geenien poiston eli inaktivaation vaikutusta soluun tai suurempaankin eliöön. Solu pyrkii korjaamaan katkoksen ja liittämään DNA-pätkät yhteen. Vaihtoehtoisesti katkokseen voidaan useimmiten liittää eli insertoida halutunlainen geeni.


title: CRISPR

text: CRISPR/Cas9-menetelmässä täytyy periaatteessa vain ensin selvittää geenimuuntelun kohteena olevan DNA:n sekvenssi sekvensoimalla.


title: CRISPR

text: Moniin muihin geenimuuntelutekniikoihin verrattuna CRISPR/cas9 on äärimmäisen tarkka, laajalti sovellettavissa, halpa ja yksinkertainen käyttää. Tekniikka on viime vuosina mullistanut geenimuuntelua ja geenitutkimusta suuresti.


title: Indochine

text: Indochine voi tarkoittaa ainakin seuraavia:


title: Cas9

text: Cas-9 on proteiini, joka leikkaa paloja dna:sta tai muuten muokkaa sen toimintaa. Se liittyy muiden muassa Streptococcus pyogenes -bakteerin CRISPR-immuunipuolustukseen.


title: Cas9

text: CRISPR/Cas9 on myös geenitekniikan menetelmä.


title: Matt Miazga

text: Matthew Miazga (s. 19. heinäkuuta 1995 Clifton, New Jersey) on puolalaisia sukujuuria omaava yhdysvaltalainen jalkapalloilija, joka edustaa Englannin valioliigassa pelaavaa Chelseaa. Pelipaikaltaan oikeajalkainen Miazga on keskuspuolustaja. Hän kuuluu myös Yhdysvaltain jalkapallomaajoukkueeseen.


title: Matt Miazga

text: Miazga debytoi Major League Soccer -seura New York Red Bullsin paidassa kaudella 2013, jolloin hän pelasi yhden ottelun. Kaudella 2015 Miazga teki avausmaalinsa liigassa pelaten 30 ottelussa.


title: Matt Miazga

text: Tammikuussa 2016 Miazga siirtyi englantilaisen Chelsea FC:n riveihin.


title: Matt Miazga

text: Miazga olisi voinut edustaa aikuisten maajoukkuetasolla Yhdysvaltain sijaan myös Puolaa, jossa hänellä on sukujuuria. Miazga pelasikin Puolan maajoukkueen paidassa alle 18-vuotiaissa, edustaen myös Yhdysvaltoja tuossa ikäluokassa. Vuonna 2015 Miazga kuului Yhdysvaltain joukkueeseen alle 20-vuotiaiden MM-kilpailuissa, joissa hän pelasi neljässä ottelussa. Yhdysvaltain jalkapallomaajoukkueessa Miazga teki debyyttinsä marraskuussa 2015 MM-karsintaottelussa Saint Vincent ja Grenadiineja vastaan.


title: Kalevi Tarvainen

text: Vilho Kalevi Tarvainen (27. helmikuuta 1932 Hankasalmi – 26. joulukuuta 1993 Jyväskylä) oli suomalainen kielitieteilijä ja professori. Hän oli germaanisen filologian apulaisprofessorina Jyväskylän yliopistossa vuosina 1968–1974 sekä professorina Oulun yliopistossa 1974–1977 ja Jyväskylän yliopistossa 1977–1987. Lisäksi hän oli Jyväskylän yliopiston saksan kielen lehtori vuosina 1961–1968, Tampereen yliopiston germaanisen filologian vt. professori vuonna 1967 ja dosentti vuodesta 1969 sekä Vaasan kauppakorkeakoulun saksan kielen vt. apulaisprofessori 1972–1976. Hän tutki varhaisuusyläsaksaa, dependenssikielioppia sekä suomen ja saksan kielen kontrastiivista lauseoppia.


title: John Graysmark

text: John Richard Graysmark (1935–2010) oli elokuvien tuotannonsuunnittelija ja Art Director.


title: John Graysmark

text: Graysmark syntyi 26. maaliskuuta 1935 Lontoossa. Hän aloitti elokuvauransa Metro-Goldwyn-Mayerin studioilta Britanniassa vuonna 1956 työskennellessään elokuvan "Anastasia" tuotannossa. Hänen uransa kesti 47 vuotta ja hän osallistui yli 70 elokuvan tuotantoon. Näitä olivat muun muassa "Arabian Lawrence", "Navaronen tykit", "", "Kuudennen onnen majatalo" ja "Flash Gordon – iskevä salama". Hän oli Oscar-ehdokkaana elokuvista "Ragtime – toivon ja vihan aika" sekä "Nuori seikkailija".


title: John Graysmark

text: Graysmark kuoli 10. lokakuuta 2010 Santa Monicassa. Hän oli naimisissa ja hänellä oli kolme lasta.


title: Jorel Decker

text: J-Dog (oik. Jorel Decker; s. 1. toukokuuta 1984, Los Angeles, Kalifornia) on yhdysvaltalainen artisti ja lauluntekijä. Hänet tunnetaan parhaiten rapcore-yhtye Hollywood Undeadista, jonka hän myös perusti yhdessä Aron ”Deuce” Erlichmanin kanssa.


title: Jorel Decker

text: Vuonna 2005 J-Dog, Deuce ja heidän ystävänsä Jeff Phillips julkaisivat Myspace-sivuillaan kappaleen ”The Kids”, joka sai positiivisen vastaanoton. Suosion johdosta syntyi yhtye Hollywood Undead, jossa esiintyi alkuperäisjäsenten lisäksi heidän ystävänsä George ”Johnny 3 Tears” Ragan, Jordon ”Charlie Scene” Terrell, Dylan ”Funny Man” Alvarez, ja Matthew ”Da Kurlzz” Busek. Jeff Phillips kuitenkin lähti bändistä ennen yhtyeen ensimmäisen studioalbumin "Swan Songs" (2008) julkaisua.


title: Jorel Decker

text: Hollywood Undead ilmoitti vuonna 2010, että Deuce on jättänyt yhtyeen erimielisyyksien takia. Hänen tilalleen tuli Daniel ”Danny” Murillo, jonka jälkeen yhtye alkoi työstämään seuraavaa albumia "American Tragedy", joka ilmestyi lopulta huhtikuussa 2011. Sen jälkeen yhtyeeltä on ilmestynyt vielä kolme albumia: "Notes from the Underground" (2013), "Day of the Dead" (2015) ja "Five" (2017).


title: Jorel Decker

text: Muiden bändin jäsenten tavoin J-Dog laulaa bändissä, mutta hän soittaa myös kitaraa, bassoa, koskettimia ja syntetisaattoria hoitaen näin suurimman osan bändin instrumenteista. Hän osaa soittaa myös rumpuja, mutta Hollywood Undeadissa rumpuja soittaa Da Kurlzz.


title: Jorel Decker

text: Hollywood Undeadin jäsenet ovat tunnettuja naamareistaan, jotka vaihtuvat aina uusien albumeiden mukana. J-Dogin maski on ollut tähän asti valkoinen, mutta "Day of the Dead" -albumin ilmestyttyä se on enemmänkin beige. Maskin tunnusmerkkeinä ovat pysyneet dollarin seteli tai merkki suun kohdalla, sekä silmistä vuotava veri.


title: Jorel Decker

text: J-Dog meni vuonna 2015 kihloihin pitkäaikaisen tyttöystävänsä Vanessa Jamesin kanssa.


title: Jorel Decker

text: Hänellä on kolme elossa olevaa nuorempaa sisarusta: Daniella, Tyler ja Michael. Perheen viides sisar Evan teki itsemurhan, jonka jälkeen J-Dog kirjoitti yhdessä Deucen kanssa kappaleen ”The Loss”.


title: Hôtel-Dieu de Paris

text: Hôtel-Dieu de Paris on Pariisin vanhin sairaala. Se sijaitsee aivan kaupungin historiallisessa keskustassa Île de la Citén saarella, Notre Damen aukion pohjoispuolella. ”Jumalan taloa” tarkoittava nimi viittaa sairaalan alkuperään uskonnollisena laitoksena. Nykyään Hôtel-Dieu on Pariisin keskustan aluetta palveleva yliopistosairaala.


title: Hôtel-Dieu de Paris

text: Ensimmäinen sairaala perustettiin paikalle jo vuonna 651. Se oli keskiajalle tyypillinen monitoimilaitos, joka toimi samalla myös köyhäintalona, mutta kehittyi myöhemmin moderniksi sairaalaksi. Koko Île de la Citén saaren poikki ulottunut vanha Hôtel-Dieu rakennettiin 1100-luvulla. Sairaalaa vaivasi useiden vuosisatojen ajan ylikansoitus. Se vaurioitui suuressa tulipalossa vuonna 1772 ja kunnostettiin vasta Napoleonin aikana. Sairaalassa vaikutti noihin aikoihin monia tunnettuja kirurgeja, kuten Bichat ja Desault. Vanha Hôtel-Dieu purettiin 1800-luvulla paroni Haussmannin suurisuuntaisten kaupunkisuunnitelmien tieltä ja nykyinen sairaalarakennus rakennettiin sen paikalle vuosina 1866–1878.


title: Rocky Taylor

text: Rocky Taylor on brittiläinen sijaisnäyttelijä.


title: Rocky Taylor

text: Taylor teki elokuvadebyyttinsä 16-vuotiaana elokuvassa "Nuoret hurjat" (1961). Hänelle maksettiin 20 puntaa, kun hän esitti poikaa, joka tappeli Cliff Richardin roolihahmon kanssa. Taylorin isä oli sijaisnäyttelijä elokuvassa "Zulu" (1964).


title: Rocky Taylor

text: Taylor oli Sean Conneryn ja Roger Mooren sijaisnäyttelijä James Bond -elokuvissa. Hän oli myös Charles Bronsonin sijaisnäyttelijä elokuvassa "Väkivallan vihollinen" (1985), jossa hän hyppäsi palavasta rakennuksesta. Stuntti epäonnistui ja Taylor mursi selkärankansa ja lantionsa sekä sai palovammoja. Hän joutui sairaalaan kahdeksaksi viikoksi ja oli työkyvytön kuusi vuotta.


title: Rocky Taylor

text: Taylor on toiminut sijaisnäyttelijänä tai valvonut stuntteja elokuvissa "Titanic", "Batman", "Highlander – kuolematon" ja "Da Vinci -koodi" sekä Harry Potter -elokuvissa. Vuonna 2011, kun hän oli 64-vuotias, Daily Mail kutsui häntä Britannian vanhimmaksi sijaisnäyttelijäksi.


title: Vihreät Valot – Väärät bileet

text: Vihreät Valot – Väärät bileet on Yle TV2:lla esitetty nuorten rikosdraamasarja. Sarja on spin-off suomalaisesta draamasarjasta "Uusi päivä". Sarjan kaikki jaksot julkaistiin Yle Areenassa 29. tammikuuta 2016. Televisiossa sitä esitettiin kolmen viikon ajan maanantaista keskiviikkoon 1. helmikuuta 2016 alkaen.


title: Vihreät Valot – Väärät bileet

text: Sarja kertoo popyhtye Vihreistä Valoista, joille sarjan alussa levy-yhtiö tarjoaa riistosopimusta. Bändin tulevaisuus näyttää huonolta, kunnes Aapo kuulee huipputuottajasta, O-RIG:stä, ja yhtye päättää etsiä tuottajan käsiinsä. Koko yhtye joutuu pian osalliseksi rikollista toimintaa ja joutuvat poliisin pidättämiksi.


title: Aarhusin pikaraitiotie

text: Aarhusin pikaraitiotie () on Tanskan Aarhusissa oleva pikaraitiotie. Raitiotien avautui liikenteelle 21. joulukuuta 2017.


title: Aarhusin pikaraitiotie

text: Pikaraitiotien ensimmäinen osuus on noin 110 kilometrin mittainen, josta 12 kilometriä on kokonaan uutta raitiotietä loppujen korvatessa aiemmin lähiliikennejunien käytössä olleet rataosat Odderista ja Grenaasta Aarhusin päärautatieasemalle. Pysäkkejä sille tulee 50 kappaletta. Raitiotielle tilattu kalusto perustuu Stadler Railin Tango- ja Variobahn-malleihin.


title: Aarhusin pikaraitiotie

text: Hankkeen kokonaiskustannusarvio on noin 3,5 miljardia Tanskan kruunua.


title: Yuen Qiu

text: Yuen Qiu on näyttelijä, joka on näytellyt taisteluelokuvissa.


title: Yuen Qiu

text: Yuen aloitti taistelulajien opettelun 1960-luvulla, 10-vuotiaana, samassa oppilaitoksessa ja samanaikaisesti kuin Jackie Chan ja Sammo Hung. Koulutus oli niin rankaa, että Yuen yritti paeta seitsemän vuoden opiskelujen jälkeen, mutta jäi kiinni ja sai rangaistukseksi 30 ruoskan iskua. Valmistuttuaan hänestä tuli sijaisnäyttelijä. Ensimmäinen rooli, josta hän sai nimensä lopputeksteihin oli pieni rooli elokuvassa "Fist of Anger" (1973). Yuen ei ollut tyytyväinen rooleihinsa, joita sai, ja näytteli vain ajoittain vuoteen 1985, jolloin hän lopetti uransa ja jäi hoitamaan lapsiaan. 20 vuotta elokuvauransa päättymisen jälkeen hän saattoi ystävänsä elokuvan "Kung Fu Hustle" koe-esiintymiseen. Ohjaaja Stephen Chow näki Yuenin ja kiinnitti hänet elokuvaan. Hän oli roolistaan ehdolla parhaan naisnäyttelijän Hongkongin elokuvapalkinnon saajaksi. Roolin myötä Yuenin elokuvaura alkoi uudelleen. Hän on näytellyt usein samoissa elokuvassa vanhan koulutoverinsa Yuen Wahin kanssa.


title: Antti Ojansivu

text: Antti Ojansivu (s. 14. toukokuuta 1993 Tampere) on suomalainen maastohiihtäjä, joka edustaa Jämin Jännettä.


title: Antti Ojansivu

text: Ojansivu kilpaili maailmancupissa ensimmäistä kertaa 3. maaliskuuta 2012 keskeyttäen yhdistelmäkilpailun Lahdessa. Hän osallistui vuosina 2012–2015 vain Lahdessa järjestettyihin maailmancupin osakilpailuihin. Ensimmäisen kerran Ojansivu hiihti maailmancupissa muualla 23. tammikuuta 2016 Nové Město na Moravěssa sijoittuen 15 kilometrin vapaan hiihtotavan kilpailussa 57. sijalle. Ojansivun paras sijoitus maailmancupissa on 18:s, jonka hän saavutti helmikuussa 2017 Etelä-Korean Pyeongchangissa.


title: Antti Ojansivu

text: Skandinavia Cupissa Ojansivu kilpaili ensimmäisen kerran Vuokatissa 16. joulukuuta 2011 ollen 3,75 kilometrin vapaan hiihtotavan kilpailussa 70:s. Parhaimmillaan hän on ollut Skandinavian Cupissa 21:s Lillehammerissa 30 kilometrin perinteisen hiihtotavan kilpailussa 14. joulukuuta 2014.


title: Antti Ojansivu

text: Ojansivu kilpaili alle 20-vuotiaiden MM-kilpailuissa Otepäässä 2011, Erzurumissa 2012 ja Liberecissä 2013. Vuonna 2011 hän oli kymmenen kilometrin vapaan hiihtotavan kilpailussa 24:s, yhdistelmäkilpailussa 20:s ja oli mukana MM-pronssia saavuttaneessa viestijoukkueessa. Vuonna 2012 Ojansivu oli vapaan hiihtotavan sprintissä 17:s, kymmenen kilometrin perinteisen hiihtotavan kilpailussa kymmenes, yhdistelmäkilpailussa ja viestissä 12:s. Vuonna 2013 Ojansivu oli 10 kilomtrin vapaan hiihtotavan kilpailussa 19:s ja seitsemäs sekä yhdistelmäkilpailussa että viestissä.


title: Antti Ojansivu

text: Alle 23-vuotiaiden MM-kilpailuissa Ojansivu hiihti Val di Fiemmessä 2014 ja Almatyssä 2015. Vuonna 2014 hän oli vapaan hiihtotavan sprintissä 40:s, 15 kilometrin perinteisen hiihtotavan kilpailussa 45:s ja keskeytti yhdistelmäkilpailun. Vuonna 2015 Ojansivu oli perinteisen hiihtotavan sprintissä 18:s, 15 kilometrin vapaan hiihtotavan kilpailussa 25:s ja yhdistelmäkilpailussa 24:s.


title: Antti Ojansivu

text: Ojansivu siirtyi kasvattajaseurastaan Ylöjärven Ryhdistä Jämin Jänteeseen syksyllä 2014.


title: Antti Ojansivu

text: Ojansivun paras sijoitus SM-kilpailuissa on viides sija 15 kilometrin vapaan hiihtotavan kilpailussa Keuruulla 2012 ja 10 kilometrin vapaan hiihtotavan kilpailussa Kontiolahdella 2017.


title: Nageia

text: Nageia on podokarpuskasvien heimoon (Podocarpaceae) kuuluva havupuusuku. Siihen määritellään tavallisesti kuuluvaksi viisi lajia. Suvun edustajat ovat ainavihantia puita tai pensaita, joita esiintyy luonnonvaraisena Aasiassa. Suvun kävyt ovat meheviä, kuten muillakin podokarpuskasveilla, ja pyöreinä muistuttavat suuresti monien koppisiemenisten kasvien hedelmiä.


title: Nageia

text: Suvun tieteellinen nimi "Nageia" on johdettu suvun tyyppilajin "Nageia nagi" japaninkielisestä nimestä "nagi" (梛).


title: Nageia

text: Suvun "Nageia" edustajat ovat ainavihantia puuvartisia kasveja. Ne ovat yleensä puumaisia, mutta voivat olla myös pystyvartisia pensaita. Oksat haarautuvat rungosta epäsäännöllisesti. Rungon ohut kuori hilseilee levyinä.


title: Nageia

text: Lehdet ovat litteitä, ruodillisia ja nahkeapintaisia. Lehtilavan muoto vaihtelee kapean suikeasta leveämpään soikeaan tai puikeaan. Lehdet ovat yleensä yksimuotoisia, mutta varhaislehdet ovat usein hieman myöhäislehtiä pienempiä. Lehtiasento voi olla kierteinen tai varsinkin johtoversoissa vastakkainen. Lehdet ovat silposuonisia, eikä niissä ole näkyvää keskisuonta, toisin kuin lähisukuisilla podokarpuksilla ("Podocarpus"). Lehdissä on lisäksi yleensä useita pihkatiehyitä. Ilmarakoja voi olla lehden kummallakin pinnalla tai ainoastaan alapinnalla.


title: Nageia

text: Suvun kasvit voivat olla yksikotisia tai kaksikotisia. Hedekukinnot eli hedekävyt ovat muodoltaan lieriömäisiä tai munanmuotoisia. Ne voivat kasvaa yksittäin tai suuremmissa, yleensä 2–6 hedekukinnon muodostamissa tähkämäisissä kukinnoissa. Hedekukinnon hedelehdet ovat muodoltaan kolmiomaisia tai lyhytsuippuisia. Hedelehden tyvellä on kaksi siitepölyä tuottavaa pölylokeroa.


title: Nageia

text: Emikukinnot eli kävyt ovat meheviä, kuten muillakin podokarpuskasveilla. Pitkäperäiset kävyt kasvavat yksittäin. Käpy koostuu useasta rangan ympärille kierteisesti asettuneesta käpysuomusta, joista vain kärjenpuoleisin suomu on hedelmällinen, ja tuottaa yhden siemenen. Kävyn kypsyessä steriilit suomut voivat kuihtua tai kasvaa yhteen ja muodostaa mehevän pohjuksen, kuten podokarpuksillakin. Toisin kuin podokarpuksilla, suvulla "Nageia" pohjus on yleensä pieni ja vain hieman kävyn perää leveämpi. Siemenen kypsyessä sen ympärille muodostuu pyöreä, mehevä vaippa, jota kutsutaan nimellä epimatium. Siementä täysin ympäröivän epimatiumin pinta on kypsänä yleensä tumman punertava, purppurainen tai sinertävä.


title: Nageia

text: Suvun "Nageia" kasvit ovat podokarpuskasvien heimoon kuuluvia havupuita. Niiden lähimpiä sukulaisia ovat niitä paljolti muistuttavat podokarpukset, afrokarpukset ("Afrocarpus") ja suku "Retrophyllum". Useimmat suvun "Nageia" edustajat kuvattiin alun perin podokarpusten suvun lajeina ennen kuin ne siirrettiin omaan sukuunsa. Pitkään 1900-luvulla sukuun "Nageia" laskettiin usein kuuluvaksi myös nykyisten afrokarpusten suvun sekä suvun "Retrophyllum" lajeja, kunnes kasvitieteilijä Christopher Page jakoi lajeja näihin uusiin sukuihin vuonna 1989.


title: Nageia

text: Sukuun lasketaan tavallisimmin kuuluvaksi viisi lajia.Suvun "Nageia" lajeja kasvaa luonnonvaraisena Aasian itä- ja eteläosissa sekä Australaasiassa. Niiden levinneisyysalue ulottuu lännessä Intiaan ja idässä pohjoisesta Japanista etelään Papuaan-Uuteen-Guineaan. Ne kasvavat yleensä ainavihannissa trooppisissa tai subtrooppisissa sademetsissä.


title: Timur Kärki

text: Timur Kärki on tamperelaisen ohjelmistoyhtiö Goforen toimitusjohtaja. Kärki valittiin Tietoviikko-lehden Vuoden Tivi-vaikuttajaksi vuonna 2015. Kärki ottaa aktiivisesti kantaa Suomen julkisen tietotekniikan kehittämiseen julkisuudessa. Kärki muun muassa kommentoi Tietoviikolle HUS-alueen sosiaali- ja terveydenhuollon potilastietojärjestelmän Apotin kehittämisen hintaa ja kritisoi valittua jättihanke-tyyppistä projektimallia. Hän on myös Tampereen Kauppakamarin ICT-valiokunnan jäsen. Valiokunnan tehtävä on toimia informaatio- ja viestintäalan yritysten/yhteisöjen elinkeinopoliittisena edunvalvojana Pirkanmaalla .


title: Timur Kärki

text: Kärjen johtamistapaan liittyy avoimuus ja voimakas henkilökuntalähtöisyys


title: Timur Kärki

text: Timur Kärki on ollut mukana myös Ilves-Hockey Oy:n hallituksessa vuodesta 2017 lähtien.


title: Crypte archéologique

text: Crypte archéologique du parvis Notre-Dame on maanalainen arkeologinen museo Pariisin keskustassa Île de la Citén saarella, Notre Damen aukion alla. Museo esittelee roomalaisajalta ja keskiajalta peräisin olevien pariisilaistalojen raunioita, jotka sijaitsevat monta metriä nykyisen katutason alapuolella.


title: Crypte archéologique

text: Museon esittelemät rakennusten jäänteet löydettiin aukion alta arkeologisissa kaivauksissa, joita suoritettiin vuosina 1965–1972 parkkihallin rakentamisen yhteydessä. Joukossa on muun muassa muinaisen Lutetian kaupungin satamalaituri, roomalaisaikainen kylpylä, pätkä 300-luvun kaupunginmuuria, Hôtel-Dieun sairaalan entisen kappelin kellari, Notre Damen katedraalille johtaneen entisen pääkadun pohja, 1700-luvulla rakennetun hospice des Enfants-Trouvés -löytölastensairaalan perustukset ja paroni Haussmannin aikaisia viemäreitä. Museo avattiin yleisölle vuonna 1980. Museo käsittää maan alla sijaitsevan 118 metriä pitkän ja 29 metriä leveän avoimen tilan. Sen laajuus on 2 200 neliömetriä, josta 1 800 neliömetriä on näyttelykäytössä.


title: London Grammar

text: London Grammar on Hannah Reidin, Dan Rothmanin ja Dot Majorin muodostama englantilainen indietrio. Yhtye sai alkunsa kun Hannah Reid ja Dan Rothman tapasivat vuonna 2009 opiskellessaan Nottinghamin yliopistossa ja alkoivat kirjoittaa biisejä yhdessä. Myöhemmin kokoonpanoon liittyi Dot Major. Hannah Reid on yhtyeen laulaja, Dan Rothman kitaristi ja Dot Major soittaa koskettimia, djembeä ja rumpuja. Yhtyeen nimi London Grammar tulee siitä, että sen jäsenet asuvat Lontoossa.


title: London Grammar

text: London Grammar nousi suuren yleisön tietoisuuteen kun he julkaisivat verkossa Hey Now -kappaleensa. Vuonna 2013 bändi julkaisi ensimmäisen EP:n Metal & Dustin. Samana vuonna yhtye allekirjoitti sopimuksen Ministry of Sound -levy-yhtiön kanssa. Yhtyeen ensimmäinen kokopitkä albumi If You Wait ilmestyi syyskuussa 2013.


title: London Grammar

text: Singlet/EP:t


title: London Grammar

text: Albumit


title: Hörður Vilhjálmsson

text: Hörður Axel Vilhjálmsson (s. 25. tammikuuta 1987 Reykjavík) on islantilainen koripalloilija.


title: Hörður Vilhjálmsson

text: Hörður on pelannut Islannissa, Espanjassa, Saksassa, Kreikassa ja Tšekissä. Hän on saavuttanut seurajoukkueissaan Islannin pääsarjan hopeaa vuonna 2010, Islannin cupin hopeaa vuonna 2005 ja Saksan toiseksi korkeimman sarjatason mestaruuden vuonna 2012.


title: Hörður Vilhjálmsson

text: Islannin miesten maajoukkueessa Hörður pelasi vuoden 2015 EM-kilpailuissa, jotka olivat maan historian ensimmäiset.


title: Royal Arena

text: Royal Arena on monitoimihalli Kööpenhaminan Ørestadin kaupunginosassa. Halli valmistui tammikuussa 2017. Hallissa on urheilutapahtumissa noin 12 500 katsomopaikkaa ja muissa tilaisuuksissa, kuten konserteissa, 16 000 katsomopaikkaa.


title: Royal Arena

text: Areenan rakennustyöt aloitettiin kesäkuussa 2013 ja lopulliset rakennuskustannukset olivat noin 1,4 miljardia Tanskan kruunua.


title: Royal Arena

text: Hallissa järjestetään lyhyen radan EM-uinnit 2017 sekä jääkiekon MM-kilpailut 2018.


title: Jakob Sigurðarson

text: Jakob Örn Sigurðarson (s. 4. huhtikuuta 1982) on islantilainen koripalloilija.


title: Jakob Sigurðarson

text: Jakob on pelannut Islannissa, Saksassa, Espanjassa, Unkarissa ja Ruotsissa. Vuonna 2011 hän voitti Sundsvall Dragonsissa Ruotsin mestaruuden.


title: Jakob Sigurðarson

text: Islannin miesten maajoukkueessa Jakob pelasi vuoden 2015 EM-kilpailuissa, jotka olivat maan historian ensimmäiset.


title: SISU BK

text: SISU Basketball Klub (lyh. SISU) on tanskalainen koripalloseura. Se on saanut nimensä suomalaisesta sisu-käsitteestä.


title: SISU BK

text: SISU on voittanut kymmeniä Tanskan mestaruuksia ja cup-mestaruuksia niin miehissä kuin naisissa. Seuraa ovat edustaneet muun muassa tanskalainen Christian Drejer ja suomalainen Ville Nummelin.


title: Descendants

text: Descendants on vuonna 2015 julkaistu musikaalinen nuorille suunnattu fantasiaelokuva, jonka ohjasi Kenny Ortega. Elokuvaa tähdittävät Dove Cameron, Cameron Boyce, Booboo Stewart ja Sofia Carson esittämällä Disneyn pahisten "Pahataren", "Kuningattaren", "Jafarin" ja "Cruella De Vilen" lapsia. Descendants julkaistiin 31. heinäkuuta 2015 Disney Channel-elokuvana, joka rikkoen 6,6 miljoonan katsojan rajan ensimmäisellä esityskerralla.


title: Descendants

text: "Descendants" elokuvaan perustuvan animaatiosarjan "" esittäminen alkoi vuonna 2015. Elokuvan jatko-osa julkaistiin heinäkuussa 2017. Kolmas jatko-osa on suunniteltu valmistuvan vuonna 2019.


title: Descendants

text: Heinäkuussa 2015 julkaistiin elokuvan soundtrack, joka nousi ensimmäisellä viikolla Billboard 200-listan kärkeen.


title: Prime Minister and I

text: Prime Minister and I (kansainvälinen nimi, suom. "Pääministeri ja Minä", alun perin ) on televisioyhtiö KBS:n esittämä eteläkorealainen TV-sarja. Sen päärooleissa ovat Im Yoon-Ah, Lee Beom-soo ja Yoon Shi-yoon.


title: Isotöyhtöhaukka

text: Isotöyhtöhaukka ("Aviceda jerdoni") on haukkojen heimoon kuuluva päiväpetolintu. Sen esiintymisaluetta ovat Bangladesh, Brunei , Kambodža, Kiina, Intia, Indonesia, Laos, Malesia, Myanmar, Nepal, Filippiinit, Sri Lanka, Thaimaa ja Vietnam. Lisäksi Singaporessa sitä on tavattu vaelluslintuna ja alkuperältään tuntemattomana Bhutanissa.


title: Isotöyhtöhaukka

text: Kannan suuruudeksi on vuonna 2009 arvioitu noin 670–6 700 aikuista yksilöä ja sen arvioidana olevan pienemässä elinalueiden tuhoutumisen vuoksi.


title: Isotöyhtöhaukka

text: Sen elinpiiriä ovat viljelmät, metsät ja heinäarot 200–1 100 metrin korkeudessa.


title: HMS Warrior (1781)

text: HMS Warrior oli Britannian Kuninkaallisen laivaston vuonna 1781 vesillelaskettu Alfred-luokan 74-tykkinen kolmannen luokan linjalaiva.


title: HMS Warrior (1781)

text: Alus tilattiin 13. heinäkuuta 1773 Portsmouthin telakalta. Sen köli laskettiin marraskuussa ja alus laskettiin vesille 18. lokakuuta 1781.


title: HMS Warrior (1781)

text: Alus osallistui 1782 Saintesin taisteluun. Vuonna 1801 alus kuului amiraali Sir Hyde Parkerin johtamaan reserviin Kööpenhaminan taistelussa eikä se siten osallistunut varsinaiseen taisteluun. Vuonna 1805 alus kuului amiraali Robert Calderin laivastoon Finisterren taistelussa. Saman vuoden joulukuussa alus hinasi "HMS Victoryn" Spitheadiin.


title: HMS Warrior (1781)

text: Aluksesta tehtiin vastaanottoalus 1818 ja edelleen 1840 vankilaiva. Se romutettiin 1857.


title: HMS Alexander (1778)

text: HMS Alexander oli Britannian Kuninkaallisen laivaston vuonna 1778 vesillelaskettu Alfred-luokan 74-tykkinen kolmannen luokan linjalaiva.


title: HMS Alexander (1778)

text: Alus tilattiin 21. heinäkuuta 1773 Deptfordin telakalta. Sen köli laskettiin 6. huhtikuuta 1774 ja alus laskettiin vesille 8. lokakuuta 1778.


title: HMS Alexander (1778)

text: Vuonna 1794 alus suojasi "HMS Canadan" kanssa saattueen Espanjaan". Paluumatkalla alukset kohtasivat 6. marraskuuta Ranskan laivaston Joseph-Marie Niellyn viiden 74-tykkisen linjalaivan osaston. "Alexander" vallattiin "Canadan" kyetessä pakenemaan.


title: HMS Alexander (1778)

text: Vallattu alus siirrettiin Brestiin, jossa se liitettiin Ranskan laivastoon nimellä "Alexandre". Britannian kuninkaallinen laivasto valtasi aluksen takaisin Groix'n taistelussa 22. kesäkuuta 1795.


title: HMS Alexander (1778)

text: Alus osallistui 1798 Aboukirin taisteluun päällikkönään Alexander Ball. Alus osallistui Egyptin alueen sotatoimiin 8. maaliskuuta alkaen aina 2. syyskuuta 1801 saakka. Alus poistettiin palveluksesta 1803 Plymouthissa ja se romutettiin 1819.


title: Kynähame

text: Kynähame on suora, kapean mallinen hame, jossa helma ulottuu polveen tai vähän sen alapuolelle. Nimensä kynähame on saanut mallistaan, joka on kapea ja pitkä kuten kynä. Helma ulottui 1950-luvulla jopa puoleen sääreen, mikä vaikeutti liikkumista. Tästä syystä kynähametta kutsuttiin myös ”nilkutushameeksi”.


title: Kynähame

text: Ihmiset kaipasivat toisen maailmansodan jälkeen uutta tyyliä ja kynähameesta muodostui nopeasti työssäkäyvän naisen vaatekappale. Kynähameen suoran mallin ansiosta sen tekemiseen ei tarvittu paljon kangasta, joka sodan jälkeisinä vuosina oli kallista.


title: Kynähame

text: Christian Dior esitteli kynähameen mallistossaan 1940-luvun lopulla ja sen jälkeen kynähameesta tuli nopeasti suosittu. Kynähameen vyötärölle ulottuva, tyköistuva malli korosti vartalon muotoja, jotka aikaisemmin olivat jääneet A-linjaisen hameen peittoon.


title: Uno Dojo

text: Uno Dojo on japanilainen vapaaotteluseura, jonka perusti Caol Uno. Seuralla on kaksi pienempää salia Omorissa ja Harajukussa. Uno Dojossa harjoitellaan pääosin vapaaottelua johon kuuluu pystyottelua ja mattopainia.


title: Giuliano Alesi

text: Giuliano Ryu Alesi (s. 20. syyskuuta 1999 Avignon) on ranskalainen moottoriurheilija. Hänen isänsä on yhden GP-voiton F1-urallaan ajanut Jean Alesi.


title: Giuliano Alesi

text: Maaliskuussa 2016 Alesi nimitettiin Ferrarin nuorten kuljettajien kehitysohjelmaan, jossa hänen isänsä ajoi tallissa kilpaa 1990-luvun alussa.


title: Giuliano Alesi

text: Alesi aloitti karting-sarjoissa kilpaillen vuonna 2013 KF3-luokassa sijoittuen kokonaiskilpailussa 14:ksi. Vuonna 2014 hän ajoi KFJ-luokassa sijoittuen 28:ksi. Vuonna 2015 Alesi siirtyi formulaluokkiin ja ajoi Ranskan Formula 4 -sarjassa. Hän saavutti kauden aikana kolme voittoa, kaksi paalupaikkaa ja neljä palkintosijaa sijoittuen kokonaispisteissä neljänneksi. Vuonna 2016 Alesi kilpaili GP3-sarjassa Trident-tallin kuljettajana. Alesi saavutti kauden aikana yhden pisteen ja jatkoi kaudella 2017 samassa tallissa.


title: HMS Carnatic (1783)

text: HMS Carnatic oli Britannian Kuninkaallisen laivaston vuonna 1783 vesillelaskettu Carnatic-luokan 74-tykkinen kolmannen luokan linjalaiva.


title: HMS Carnatic (1783)

text: Alus tilattiin 14. heinäkuuta 1779 Dudmanilta Deptfordista, missä köli laskettiin maaliskuussa 1780. Alus laskettiin vesille 21. tammikuuta 1783.


title: HMS Carnatic (1783)

text: Alus nimettiin 17. toukokuuta 1815 "HMS Captainiksi" ja se romutettiin 1825.


title: Karl Lamprecht

text: Karl Lamprecht (25. helmikuuta 1856, Jessen – 10. toukokuuta 1915, Leipzig) oli saksalainen historianfilosofi. Lamprecht esitti vain tyyppisten, kollektiivisten ilmiöiden olevan tieteiden kohteena. Historian päätehtävänä hän piti "kulttuuritilanteitten" tutkimusta. Paitsi poliittista historiaa, Lamprecht tähdensi myös mm. taloushistorian merkitystä. Hän opetti, että historiallisen kehityksen lainalaisuudet voi todeta sosiaalisista olosuhteista, ihmisten käyttäytymistavoista ja instituutioista. Hän herätti mielipiteillään vilkasta väittelyä. Hän vaikutti myös Suomen historiatieteeseen vuoden 1900 jälkeen. Gunnar Suolahti oli hänen oppilaanaan.


title: Jaakko Kaprio

text: Jaakko Kaprio on geneettisen epidemiologian professori Helsingin yliopistolla ja tutkimusprofessori Terveyden ja hyvinvoinnin laitoksella (THL). Hän on akatemiaprofessori vuosina 2013–2017.


title: Jaakko Kaprio

text: Professori Kaprio on julkaissut yli 700 kansainvälistä, vertaisarvioitua artikkelia, joista merkittävä osa on ilmestynyt korkeatasoisissa tiedelehdissä kuten New England Journal of Medicine, Lancet, JAMA, BMJ, PNAS, Nature, PLOS Medicine, PLOS Genetics, PLOS Biology, Nature Genetics ja Nature Neuroscience. Vuoteen 2012 mennessä häen julkaisuihinsa oli viitattu yli 22 000 kertaa (ISI 2012).


title: Frederic Leighton

text: Frederic Leighton (1830–1896), vuodesta 1896 lordi Stretton, oli brittiläinen taidemaalari, kuvanveistäjä ja graafikko, vuodesta 1878 lähtien Lontoon taideakatemian presidentti. Hänen katsotaan olevan maansa 1800-luvun akateemisen klassismin pääedustaja.


title: Jean-Baptiste Lemoyne

text: Jean-Baptiste Lemoyne (1704–1778) oli ranskalainen kuvanveistäjä. Hänen tekemänsä muotokuvaveistokset, varsinkin terrakottaan tehdyt naisten muotokuvat, ilmentävät siroa, eloisaa rokokoota Vuonna 1768 hänestä tuli taideakatemian rehtori. Lemoyne oli Ludvig XV:n suosikki ja muutenkin hienoston runsaasti arvostama. Lemoynea pidetään yhtenä ajan parhaista kuvanveistäjistä. Hän oli eteväksi katsottua taiteilijasukua.


title: Luettelo Grönlannin lentoasemista

text: Tämä on luettelo Grönlannin lentoasemista ja helikopterikentistä. Niitä kaikkia ylläpitää valtion omistama Mittarfeqarfiit.


title: Luettelo Grönlannin lentoasemista

text: Niiden lentoasemien, joille on säännöllistä matkustajaliikennettä, nimi on lihavoitu.


title: Sickeningly Pretty & Unpleasantly Vain

text: Sickeningly Pretty & Unpleasantly Vain on suomalaisen Killer-yhtyeen esikoisalbumi, joka julkaistiin 17. lokakuuta 2001. Se nousi Suomen virallisen albumilistan sijalle 9.


title: Sure You Know How to Drive This Thing

text: Sure You Know How to Drive This Thing on suomalaisen Killer-yhtyeen albumi, joka julkaistiin 18. elokuuta 2003. Se nousi Suomen virallisen albumilistan sijalle 7.


title: Marcus Larsson

text: Simon Marcus Larsson (1825–1864) oli ruotsalainen taidemaalari. Hänen jylhää luontoa ja myrskyistä merta kuvannutta tyyliään on luonnehdittu romanttisen vauhdikkaaksi. Hän maalasi kuunvalossa villissä metsämaisemissa kohisevia koskia ja myrskyävällä merellä ajelehtivia aluksia. Larsson oli V. Melbyen oppilas. Hän oleskeli Düsseldorfissa vuosina 1852–1857 ja vuoden 1859 jälkeen Suomessa (mm. Runebergin luona Porvoossa), Pietarissa ja Lontoossa. Larssonin päätöitä ovat "Haaksirikko Ruotsin rannikolla" (1853) ja "Vesiputous Smålandissa".


title: Kaluzan-Kleinin teoria

text: Kaluzan-Kleinin teoria (KK-teoria) on fysiikan yhtenäiskenttäteoria, joka yhdistää painovoiman ja sähkömagnetismin. Teoria rakentuu viidennen ulottuvuuden lisäämisen ympärille, siinä missä yleisesti todennetuissa kenttäteorioissa on neljä aika-avaruuden ulottuvuutta. KK-teoriaa pidetään tärkeänä edeltäjänä säiteorialle.


title: Kaluzan-Kleinin teoria

text: Viisiulotteinen teoria rakennettiin kolmessa vaiheessa. Alun perin hypoteesin julkaisi Theodor Kaluza, joka lähetti tuloksensa Einsteinille vuonna 1919, ja julkaisi ne vuonna 1921. Kaluzan theoria oli puhtaan klassinen yleisen suhteellisuusteorian jatke viiteen ulottuvuuteen. Viisiulotteisella metriikalla on 15 komponenttia, joista kymmenen identifioidaan neliulotteisen aika-avaruuden metriikkana, neljä komponenttia sähkömagneettisena vektoripotentiaalina ja yksi jätetään tunnistamattomaksi skalaaripotentiaaliksi, jota kutsutaan joskus "radioniksi" tai "dilatoniksi". Tätä viisiulotteista metriikkaa vastaavat Einsteinin kenttäyhtälöt  tuottavat sekä normaalit neliulotteiset Einsteinin kenttäyhtälöt että Maxwellin yhtälöt sähkömagneettiselle kentälle ja lisäksi liikeyhtälön aiemmin mainitulle tuntemattomalle skalaarille. Kaluza esitti lisäksi hypoteesin siitä, ettei mikään viisiulotteisen metriikan komponenteista riipu viidennestä ulottuvuudesta. Tämä hypoteesi tunnetaan niinkutsuttuna "sylinteriehtona". Lisäksi Kaluza asetti skalaarikentän vakioarvoiseksi, jolloin normaali yleinen suhteellisuusteoria sekä sähködynamiikka ovat johdettavissa suoraan teoriasta.


title: Kaluzan-Kleinin teoria

text: Vuonna 1926, Oskar Klein tulkitsi Kaluzan klassisen teorian kvanttimekaanisesti, mukaillen silloin tuoreita Heisenbergin sekä Schrödingerin löydöksiä. Klein esitti, selittääkseen sylinteriehdon, että viides ulottuvuus olisi mennyt kerälle ja mikroskooppinen. Lisäksi Klein laski viidennen ulottuvuudeen kokoluokan lähtien varauksen kvantittumisesta.


title: Kaluzan-Kleinin teoria

text: 1940-luvulla klassinen teoria sai täydennyksensä, kun kolme ryhmää johti täydelliset kenttäteoriat:


title: Sunan koulu

text: Sunan koulu on Keski-Espoossa Sunan alueella sijaitseva koulu, jossa järjestetään perusopetusta luokille 1-6. Koulussa opiskelee n. 220 oppilasta. Koulussa on myös erityis- ja esiopetusta.


title: Sunan koulu

text: Koulu sijaitsee aivan Espoon Keskuspuiston vieressä. Koulussa toimii erilaisia kerhoja, kuten esimerkiksi käsityökerho, musiikkikerho, kuoro ja robotiikkakerho. Sunan koulussa on myös lakisääteinen iltapäiväkerhotoiminta, joka on tarkoitettu pääasiassa koulun ensiluokkalaisille.


title: Sunan koulu

text: Sunan koulun kuoro on myös ollut mukana tekemässä Suomen jääkiekkomaajoukkueen virallista kisakappaletta Teflon Brothersin kanssa vuonna 2014.


title: Barrio

text: Barrio on muun muassa seuraavien henkilöiden sukunimi:


title: Inio Asano

text: Inio Asano (浅野 いにお "Asano Inio", s. 22. syyskuuta 1980) on japanilainen mangaka. Asano aloitti mangan parissa 17-vuotiaana neliruutuisilla huumoripätkillä. Hänen myöhemmät työnsä tunnetaan painostavuudestaan, mutta myös inhimillisyydestään ja ironisuudestaan. Asano kuvaa mangoissaan realistisesti nuoruutta ja erilaisia elämäntilanteita sekä ihmissuhteiden monimutkaisuutta. Asano on kertonut olleensa lapsena epävarma itsestään, koska hänen rintakehänsä on vääristynyt sisäänpäin. Hän pelkäsi kuolevansa nuorena ja tämä kuolemanpelko on vaikuttanut hänen maailmankuvaansa.


title: Inio Asano

text: Asanon tarinoissa käsitellään muun muassa epätoivoa, seksiä, kuolemaa ja työttömyyttä. Hän on kertonut ottaneensa vaikutteita mangaka "Kyoko Okazakilta", joka on myös käsitellyt synkkiä ja vaiettuja aiheita töissään. Osa Asanon tarinoista on kevyempiä, toiset taas painostavia. Synkkyyden keskellä annetaan kuitenkin välähdyksiä toivosta. Asanon teoksissa korostuu samanaikaisesti elämän yllätyksellisyys, järjenvastaisuus, kamaluus, naurettavuus, kauneus ja turhuus. Hänen mangansa ovat täynnä suuria tunteita ja hänen hahmonsa huokuvat elämää. Tarinoiden ei ole tarkoitus itkettää vaan enemmänkin ahdistaa psykologisella lähestymistavallaan. Asano on taitava tutustuttamaan lukijansa hahmoihin minimalistisesti heidän puhetapojensa ja ilmeidensä kautta. Asanon piirrosjälki on omaleimainen ja realistinen, joten se on vaikeasti verrattavissa kehenkään toiseen. Asanoa on kuvailtu "sukupolvensa ääneksi" ja hänen työnsä ovat löytäneet paikkansa nuorten aikuisten sydämissä.


title: Inio Asano

text: Asanon lukuisista töistä viisi on käännetty englanniksi. Niistä tunnetuin on "Solanin", josta on tehty myös näytelty elokuva vuonna 2010. Solanin kertoo kahdesta nuoresta, joista kumpikin irtisanoutuu työstään ja päätyy ajelehtimaan päämäärättömästi hetkessä. Rahattomuus ja epävarma tulevaisuus alkavat hiertää kaksikon välejä. Lyhyistä töistään tunnetun Asanon toistaiseksi pisin sarja on 13-osainen "Oyasumi Punpun" (Goodnight Punpun), jossa päähenkilö on piirretty surrealistiseksi lintuhahmoksi muiden hahmojen ollessa realistisia. Synkkä manga kertoo Punpun-pojan kasvutarinan. Muut Asanon englanniksi käännetyt teokset ovat nimeltään "Subarashii Sekai" (What a Wonderful World!), "Nijigahara Holograph" ja "Umibe no Onnanoko" (A Girl on the Shore).


title: Inio Asano

text: Asano toimi hahmosuunnittelijana syksyllä 2015 noitaminA-paikalla esitetyssä "" -animessa.


title: Oscar Larson

text: Oscar John Larson (synt. Väänänen; 20. toukokuuta 1871 Oulu, Suomi – 1. elokuuta 1957 Duluth, Minnesota, Yhdysvallat) oli ruotsinkielinen amerikansuomalainen lakimies ja republikaaneja edustanut poliitikko, joka oli Yhdysvaltain edustajainhuoneen jäsen Minnesotasta vuosina 1921–1925. Larson on ainoa syntyperäinen suomalainen, joka on valittu Yhdysvaltain kongressiin.


title: Oscar Larson

text: Larson muutti vanhempiensa mukana vuonna 1876 Suomesta Yhdysvaltoihin ja asettui Michiganin Calumetiin, jossa hänen isänsä työskenteli kaivoksessa. Perheen sukunimi vaihtui samalla Väänäsestä Larsoniksi. Larson valmistui vuonna 1891 maisteriksi Valparaison yliopistosta Indianassa ja vuonna 1894 lakimieheksi Michiganin yliopistosta. Hän oli luultavasti ensimmäinen suomalainen, joka suoritti lakimiehen tutkinnon yhdysvaltalaisessa yliopistossa. Larson työskenteli muutamia vuosia Houghtonin piirikunnan syyttäjänä Pohjois-Michiganissa sekä vuosina 1906–1950 asianajajana Minnesotan Duluthissa. Republikaanipuolueessa hän oli aktiivinen vuodesta 1900 alkaen ja istui myöhemmin kaksi kautta edustajainhuoneessa.


title: Oscar Larson

text: Oikeistolainen Larson korosti amerikansuomalaisten uskollisuutta Yhdysvaltain poliittiselle järjestelmälle ja amerikkalaiselle yhteiskunnalle ja oli vihamielisissä suhteissa amerikansuomalaiseen työväenliikkeeseen. Hän perusti vuonna 1917 amerikansuomalaisille suunnatun Lincoln Loyalty League -järjestön. Hän johti vuonna 1938 Delawaren suomalaissiirtokunnan 300-vuotisjuhlien järjestelytoimikuntaa. Larson järjesti Yhdysvalloissa Suomeen kohdistuneita hyväntekeväisyyskampanjoita ja oli toisen maailmansodan aikana Help Finland -organisaation puheenjohtaja. Hän oli Suomen kunniakonsuli vuosina 1940–1941.


title: Mopot

text: Mopot oli Suolahdelta kotoisin oleva ramopunkyhtye, joka oli toiminnassa vuosina 1978–1982. Yhtye oli Suomen ensimmäisiä puhtaasti ramopunkin nimeen vannovia bändejä. Yhtyeellä oli vaikeuksia löytää kakkoskitaristia, joten kaksi ensimmäistä vuotta yhtye oli vähemmän aktiivinen, kuin vuoden 1980 jälkeen. Yhtye hajosi 1982 ja laulaja-kitaristi Teijo Hintikka otti taiteilijanimen Teyo siirryttyään helsinkiläisen Cartoon Rockers -yhtyeen riveihin. Mopojen oli tarkoitus tehdä comeback-keikka Sumiaisissa järjestettävässä Suolirockissa vuonna 2012, mutta keikka peruuntui aikataulullisista syistä.


title: Sokoban

text: Sokoban (, ) on lähinnä tietokonepeleissä käytetty pulmanratkontatehtävätyyppi. Sokobanissa pelaajalle annetaan huone, jossa on esineitä, jotka pelaajan tulee siirtää tietyille paikoille ratkaistakseen pulman. Pelaajahahmo voi tyypillisesti siirtää esineitä ainoastaan joko työntämällä tai vetämällä, eivätkä pelaaja ja esineet voi yleensä liikkua toistensa lävitse, joten pelaaja voi epäonnistua siirtämällä esineet muodostelmaan, josta niitä ei enää saa oikealle paikalle tai jäämällä esineiden taakse loukkuun.


title: Sokoban

text: Pulmapelityypin kehitti pelisuunnittelija Hiroyuki Imabayashi 1980-luvulla. Japanilainen pelitalo Thinking Rabbit julkaisi vuonna 1982 Imabayashin pelin NEC PC-8801 -tietokoneelle nimellä "Sokoban". Pelistä on myöhemmin kehitetty monia eri muunnoksia ja samantyyppisiä pulmanratkontatehtäviä on sisällytetty lukuisiin laajempiin tietokonepeleihin.


title: Benz & Cie.

text: Benz & Cie. Rheinische Gasmotorenfabrik in Mannheim oli saksalainen, Mannheimissa toimintansa aloittanut, moottoreita ja ajoneuvoja valmistanut yritys.


title: Benz & Cie.

text: Insinööri Carl Benz oli saanut vuonna 1879 kehitettyä valmiiksi ensimmäisen toimintakelpoisen kaksitahtimoottorinsa. Moottorin valmistusta varten oli perustettu "Mannheimer Gasmotorenfabrik" -niminen yritys, joka sijoittajien vaatimuksesta muutettiin osakeyhtiöksi. Koska Benzille jäi yhtiöstä ainoastaan viiden prosentin siivu, hän jätti sen vuonna 1883. Saman vuoden lokakuun ensimmäisenä päivänä hän perusti liikemiesten Max Caspar Rosen ja Friedrich Wilhelm Eßlingerin kanssa "Benz & Cie. Rheinische Gasmotorenfabrik in Mannheim" -nimisen yrityksen. Ensimmäisten neljän toimintakuukautensa aikana uusi yritys myi yli 800 paikallismoottoria.


title: Benz & Cie.

text: Vuonna 1886 yritys sai patentin uudelle kolmipyöräiselle ligroiinikaasukäyttöiselle velosipedille, jota myytiin nimellä Benz Patent-Motorwagen Nummer 1. Tämän myötä Benz & Cie:sta tuli Saksan ensimmäinen autoja valmistanut yritys. Kolmipyöräisten ajoneuvojen kauppa lähti tuskin lainkaan käyntiin ja hyvin nopeasti Benz kehitti myyntiin nelipyöräiset mallit. Tällä oli autojen myyntimenestyksen kannalta merkittävä vaikutus. Benz & Cie. valmisti autojen alustat ja moottorit, mannheimilainen vaunuvalmistaja "Kalkreuther" hoiti päällirakenteiden ja korien valmistuksen.


title: Benz & Cie.

text: Vuonna 1890 sekä Rose että Eßlinger jättivät yrityksen. Yrityksen uusiksi osaomistajiksi tulivat liikemiehet Friedrich von Fischer ja Julius Ganß, jotka Benzin tavoin näkivät autojen valmistuksella olevan tulevaisuutta.


title: Benz & Cie.

text: Vuonna 1891 Benz otti autoissaan käyttöön niihin soveltamansa Ackermannin ohjausjärjestelmän. Vuoden 1886 aikana yritys myi 80 kappaletta Benzin paikallisvoiman tuottamiseen tarkoitettuja kaksitahtimoottoreita, vuonna 1891 niitä toimitettiin tehtaalta noin 500 kappaletta, joista suurin osa vientiin. Vuoteen 1893 mennessä yritys oli valmistanut ainoastaan 69 ajoneuvoa, mutta tultaessa vuosisadan vaihteeseen määrä oli jo 1709 kappaletta. Yrityksen työntekijöiden määrä oli alkuvuosina 40 henkeä, vuosisadan vaihteessa 430.


title: Benz & Cie.

text: Vuonna 1899 Benz & Cie. (voidaan käyttää myös kirjoitusmuotoa Benz & Co.) muutettiin osakeyhtiöksi, nimeltään "Benz & Cie. AG". Uuden yhtiön johdossa olivat Benz ja Ganß.


title: Benz & Cie.

text: Uuden vuosisadan alussa, juuri kun yhtiön perustajat olivat muuranneet Mannheimin liepeille, Waldhofiin rakennettavan uuden tehtaan peruskiven, Benzin autojen myyntiluvut romahtivat. Yhtiön tärkein kotimainen kilpailija, stuttgartilainen Daimler-Motoren-Gesellschaft oli modernien Mercedes-malliensa ansiosta ottanut itselleen, Benzin aiemmin hallussaan pitämän paikan, maailman suurimpana ajoneuvovalmistajana. Korjausliikkeenä tilanteeseen Ganß palkkasi yhtiöön ranskalaisen suunnittelija Marius Barbarou'n, jolla oli tehtynä uuden ja modernin mallin perusluonnokset. Niiden pohjalta yhtiö toi markkinoille Parsifal-mallin, jolla korvattiin Benzin ikääntynyt paletti. Mallin suunnittelijana yhtiö nosti esiin ainoastaan Barbarou'n nimen ja tämä loukkasi Carl Benziä niin, että hän vetätyi yhtiön päivittäistoimien hoidosta vuonna 1903. Uusi mallisarja ei juurikaan parantanut yhtiön tilannetta ja vuonna 1904 Ganß ja Barbarou lähtivät yhtiöstä. Benz jatkoi yhtiön hallituksen puheenjohtajana.


title: Benz & Cie.

text: Uudet pääomistajat Georg Diehl ja Fritz Erle pestasivat Hans Nibelin yhtiön uudeksi pääsuunnittelijaksi ja hänen johdollaan aloitettiin malliston täydellinen uudelleenmuokkaus. Vuosien 1905–1907 mallisto oli vielä Parsifal-sarjasta muokattu, mutta tämän jälkeen markkinoille tuodut ylä- ja luksusluokan mallit toivat käänteen parempaan. Benz & Cie. saavutti maailmanmainetta myös kilparadoilla. Yhtiön tämän aikakauden tunnetuin malli oli vuoden 1909 Blitzen-Benz.


title: Benz & Cie.

text: Benz & Cie. -yhtiössä katsottiin että se voisi laajentaa toimintaansa myös moottoroitujen kuormavaunujen valmistuksen saralle. Mannheimin tehtaalla niitä ei kuitenkaan ollut mahdollista valmistaa. Tämän johdosta Benz aloitti vuonna 1907 yhteistyön Gaggenaun kaupungissa toimineen Süddeutschen Automobilfabrik GmbH -yhtiön kanssa. Vuonna 1909 Benz osti yhtiön kaikki toiminnot.


title: Benz & Cie.

text: Süddeutsche Automobilfabrik oli yrityskaupan aikaan jo luopunut henkilöautojen valmistuksesta ja keskittyi ainoastaan hyötyajoneuvojen tuotantoon. Vuonna 1910 Benz & Cie. -yhtiön tehtaalla Mannheimissa työskenteli 2500 henkilöä ja Gaggenaun tehtaalla 840 henkilöä.


title: Benz & Cie.

text: Mannheimin tehdas alkoi uuden vuosisadan alussa käydä ahtaaksi henkilöautotuotannolle. Tämän johdosta Benz ja Ganß tekivät päätöksen uuden tehtaan rakentamisesta kaupungin ulkopuolelle. Vuosien 1908 ja -09 aikana Mannheimin liepeille Waldhofiin nousi yhtiön uusi, autoja valmistava tuotantolaitos. Paikallismoottoreiden valmistus, joka oli edelleen yhtiön tukijalka, pysyi Mannheimin tehdastiloissa. Tehtaalla valmistettiin jo ennen ensimmäistä maailmansotaa myös lentokonemoottoreita. Sodan aikana tehtaan päätuote oli Benz Bz III -moottori.


title: Benz & Cie.

text: Koska ajoneuvojen valmistuksesta oli tullut yhtiön päätoimiala, muutettiin sen nimi elokuussa 1911 muotoon "Benz & Cie., Rheinische Automobil- und Motorenfabrik AG".


title: Benz & Cie.

text: Vuodesta 1911 lähtien Benz & Cie. valmisti jälleen myös pienempiä, kahden litran moottoreilla varustettuja autoja ja nämä muodostivat myös perustan tehtaan sodanaikaiselle ja -jälkeiselle tuotannolle. Yhtiö harjoitti 1920-luvun alussa yhteistyötä itävaltalaisen auto- ja lentokonesuunnittelija Edmund Rumplerin kanssa ja tämän hedelmänä syntyi Benz-Tropfenwagen -kilpa-auto.


title: Benz & Cie.

text: Vuonna 1922 Benz luopui paikallismoottorituotannostaan ja myi sen berliiniläiselle sijoittajaryhmälle. Mannheimissa toimintaansa jatkaneen yhtiön nimeksi annettiin "Motoren-Werke Mannheim AG" (MWM).


title: Benz & Cie.

text: Vuodesta 1921 lähtien berliiniläinen pörssikeinottelija Jakob Schapiro oli suorittanut nurkanvaltausta Benz-yhtiössä. Aluksi hän sai omistusosuudellaan paikan yhtiön hallituksessa ja vuonna 1924 hän omisti yhtiön osakkeista 60 %. Schapiro oli suorittanut jo aiemmin samanlaisia operaatioita muiden saksalaismerkkien yhtiöiden parissa. Schapiron nurkanvaltauksen kohteeksi olivat joutuneet muun muassa stuttgartilainen Daimler-Motoren-Gesellschaft (DMG), berliiniläinen NAG, bremeniläinen Hansa-Lloyd ja neckarsulmilainen NSU. Schapiro onnistui ajamaan kaikki muut yhtiöt konkurssiin tai sen partaalle, ainoastaan DMG oli riittävän vahva, välttääkseen saman kohtalon.


title: Benz & Cie.

text: Jotta yhtiö pystyisi kestämään Schapiron tavoitteet, Benzin tuolloinen toimitusjohtaja Wilhelm Kissel ryhtyi vuonna 1924 ajamaan aktiivisesti yhteistyötä ja yhtiön fuusiota kilpailijansa DMG:n kanssa. Vuonna 1925 Kissel nimitettiin myös DMG:n johtoon ja heinäkuun ensimmäisenä päivänä vuonna 1926 entiset kilpailijat fuusioituivat ja perustivat Daimler-Benz AG:n. DMG oli fuusion vahvempi osapuoli, jokaisesta tuhannesta osakkeesta DMG:n osuus oli 654, Benzin 346, joten uuden yhtiön kotipaikaksi tuli Untertürkheim.


title: Ryō Chōnan

text: Ryō Chōnan (, s. 8. lokakuuta 1976 Tsuruoka, Yamagatan prefektuuri) on japanilainen uransa lopettanut vapaaottelija. Hän otteli urallaan muun muassa Pancrasessa, Deepissä, Pridessa ja UFC:ssä. Chōnan voitti Deepin keski- ja välisarjan mestaruudet. Parhaiten hänet tunnetaan kiertävästä polvilukkovoitostaan Anderson Silvaa vastaan.


title: Ryō Chōnan

text: Chōnan aloitti harjoittelemaan Kyokushinia opiskellesaan lukiossa. Opiskelun jälkeen Chōnan työskenteli rakennusmiehenä Tokiossa, kunnes muutti Thaimaahan harjoittelemaan thainyrkkeilyä. Ystävänsä kehoituksesta Chōnan päätti kokeilla viimein vapaaottelua. Ensimmäisen ottelunsa Chōnan kävi Pancrase: 2001 Neo-Blood Tournament Eliminations -tapahtumassa 5. toukokuuta 2001. Hikaru Satōta vastaan käyty ottelu päättyi Chōnanin tappioon tuomariäänin.


title: Ryō Chōnan

text: Ensimmäisen ottelun jälkeen hän siirtyi ottelemaan Deep-promootioon. Chōnan kohtasi ensimmäisessä ottelussaan Takaku Fuken DEEP: 3rd Impact -tapahtumassa. Chōnan voitti ottelun tuomariäänin. DEEP: 4th Impact -tapahtumassa hän voitti toisen ottelunsa Kenji Akiyamaa vastaan luovutuksella. Chōnan koki lopulta ensimmäisen tappionsa Deepissä Eiji Ishikawalle tuomariäänin. Syyskuussa 2003 Chōnan otteli Shooton entistä välisarjan mestaria Hayato Sakuraita vastaan DEEP: 12th Impact -tapahtumassa. Chōnan voitti ottelun lääkärin keskeytyksellä.


title: Ryō Chōnan

text: Chōnan sai tilaisuuden otella Pridessa toukokuussa 2004 PRIDE Bushido 3 -tapahtumassa. Chōnan otteli Pancrasen keskisarjan mestaria Ricardo Almeidaa vastaan, jolle hän hävisi tuomariäänin. Toisessa ottelussaan Chōnan sai vastaansa UFC: entisen välisarjan mestarin Carlos Newtonin. PRIDE Bushido 5 -tapahtumassa käyty ottelu päättyi Chōnanin voittoon tuomariäänin. Seuraavaksi Chōnan sai vastaansa uuden Cage Ragen keskisarjan mestarin Anderson Silvan. 31. joulukuuta 2004 käyty ottelu jäi Pride Shockwave 2004 -tapahtuman historiaan, kun Chōnan voitti ottelun kiertävällä polvilukolla kolmannessa erässä. Ottelun jälkeen Chōnan sai useita huomionosoituksia voitostaan. Muun muassa MMAFighting, Bleacher Report ja Sports Illustrated palkitsivat hänet vuoden luovutusvoitosta Silvaa vastaan. Chōnan otteli sen jälkeen Deepissä ja kohtasi Roan Carneiron. Helmikuussa 2005 käyty ottelu päättyi Chōnanin voittoon teknisellä tyrmäyksellä, Carneiron saatua vekin.


title: Ryō Chōnan

text: Toukokuussa 2005 Chōnan palasi takaisin Prideen ja voitti tuomariäänin Nino Schembrin. Seuraavaksi Chōnan sai vastaansa kaksi entistä UFC-ottelijaa Phil Baronin ja Dan Hendersonin. Chōnan hävisi molemmat ottelunsa tyrmäyksellä ensimmäisessä erässä. Tappioiden jälkeen Chōnan sai tilaisuuden otella Deepin keskisarjan mestaruudesta puolustavaa mestaria Ryūta Sakuraita vastaan. -tapahtumassa käyty ottelu päättyi Chōnanin voittoon teknisellä tyrmäyksellä Sakurain saadessa vekin. Mestaruuden jälkeen Chōnan osallistui Priden järjestämään välisarjan turnaukseen. Chōnan voitti avauskierroksellaan King of the Cage keskisarjan mestarin Joey Villaseñorin hajaäänin. Toisella kierroksella Chōnanin turnaus päättyi hävittyään Paulo Filholle käsilukolla.


title: Ryō Chōnan

text: Priden välisarjan turnauksen jälkeen Chōnan palasi puolustamaan Deepin keskisarjan mestaruuttaan. Hän sai vastaansa Ryūta Sakurain, jolta hän oli alun perin voittanut mestaruuden. Chōnan voitti tälläkin kertaa kaksikon välisen kamppailun tuomariäänin. Chōnan vaihtoi painoluokkaa alemmaksi ja otteli Seo Do Wongia vastaan DEEP: DEEP in Yamagata -tapahtumassa. Chōnan voitti ottelun teknisellä tyrmäyksellä ensimmäisessä erässä.


title: Ryō Chōnan

text: Syyskuussa 2007 UFC ilmoitti tehneensä sopimuksen Chōnanin kanssa. Hän otteli ensimmäisen kerran 17. marraskuuta 2007 UFC 78 -tapahtumassa Karo Parisyania vastaan. Chōnan hävisi ottelun tuomariäänin. Toisessa ottelussa Chōnan sai vastaansa Roan Carneiron, jota vastaan hän oli otellut voitokkaasi Deepissä. Syyskuussa 2008 käyty ottelu päättyi Chōnanin voittoon hajaäänin.


title: Naughty Boy (kappale)

text: Naughty Boy on suomalaisen Killer-yhtyeen single, joka julkaistiin vuonna 2003. Kappale on mukana myös Killerin vuoden 2003 albumilla "Sure You Know How to Drive This Thing". Se nousi Suomen virallisen singlelistan sijalle 3.


title: Elizabeth Jonas

text: Elizabeth Jonas oli Englannin kuninkaallisen laivaston vuonna 1559 vesillelaskettu 55-tykkinen kaljuuna. Alus oli ensimmäinen kolmesta laivastolle valmistetusta kaljuunasta. Se tilattiin korvaamaan "Henry Grace à Dieu", joka tuhoutui tulipalossa 1553. Valmisteilla ollut alus nimettiin ensin "Peteriksi" ja sitten "Edwardiksi" ennen kuin se sai lopullisen nimensä "Elizabeth Jonas" vesillelaskettaessa.


title: Elizabeth Jonas

text: Alus valmistettiin Woolwichin telakalla, jossa rakennustöistä vastasi Peter Pett. Sen köli laskettiin 1557 ja alus laskettiin vesille 3. heinäkuuta 1559. Aluksen aseistuksena oli kolme kanuunaa, kaksi puolikanuunaa, kahdeksantoista kulveriinia, kolmetoista puolikulveriinia ja yhdeksäntoista putkea sekä kolme pienempää tuliasetta.


title: Elizabeth Jonas

text: Alus oli kunnostettavana Woolwichissa 1585-1586 ja se otettiin palvelukseen 1588 päällikkönään Sir Robert Southwell. Alus osallistui taisteluun Espanjan voittamatonta armadaa vastaan.


title: Elizabeth Jonas

text: Alus rakennettiin uudelleen 1597-1598 Woolwichissa, kun tilaus oli vahvistettu 27. syyskuuta 1597. Alus palasi palvelukseen 1599 lordi Thomas Howardin amiraalilaivana.


title: Elizabeth Jonas

text: Alus myytiin 1618.


title: Triumph (1562)

text: Triumph oli Englannin kuninkaallisen laivaston vuonna 1562 vesillelaskettu 55-tykkinen kaljuuna. Alus oli yksi kolmesta laivastolle valmistetusta kaljuunasta.


title: Triumph (1562)

text: Alus valmistettiin Woolwichin telakalla, jossa rakennustöistä vastasi Matthew Baker. Sen köli laskettiin 1561 ja alus laskettiin vesille lokakuussa 1562. Aluksen aseistuksena oli neljä kanuunaa, kolme puolikanuunaa, yhdeksäntoista kulveriinia, kuusitoista puolikulveriinia ja kolmetoista putkea sekä neljä pienempää tuliasetta.


title: Triumph (1562)

text: Alus oli kunnostettavana Woolwichissa 1585-1586 ja se otettiin palvelukseen 1588 päällikkönään lordi Hugh Seymour. Sen päälliköksi tuli helmikuussa 1588 Sir Martin Frobisher, jonka alaisuudessa alus osallistui taisteluun Espanjan voittamatonta Armadaa vastaan.


title: Triumph (1562)

text: Alus rakennettiin uudelleen 1595-1596 Woolwichissa, kun tilaus oli vahvistettu 5. elokuuta 1595. Alus palasi palvelukseen 1599 päällikkönään Sir Fulke Greville.


title: Triumph (1562)

text: Alus myytiin 1618.


title: Fire (Killerin kappale)

text: Fire on suomalaisen Killer-yhtyeen single, joka julkaistiin vuonna 2002. Kappale on mukana myös Killerin vuoden 2001 esikoisalbumilla Sickeningly Pretty & Unpleasantly Vain. Se nousi Suomen virallisen singlelistan sijalle 4.


title: Secret Visions

text: Secret Visions on Virtuocityn ensimmäinen studioalbumi vuodelta 2002.


title: Northern Twilight Symphony

text: Northern Twilight Symphony on Virtuocityn toinen studioalbumi vuodelta 2004.


title: Flubromatsepaami

text: Flubromatsepaami on vuonna 1960 kehitetty bentsodiatsepiinijohdannainen, mutta sitä ei koskaan saatettu markkinoille lääketieteelliseen käyttöön. Mutta vuonna 2012 sitä alkoi esiintyä katukaupassa muuntohuumeena.


title: Flubromatsepaami

text: Kemikaali on fenatsepaamin rakenteellinen johdos, jossa fenatsepaamin klooriatomi on korvattu fluoriatomilla.


title: Flubromatsepaami

text: 5-(2-bromifenyyli)-7-fluori-1,3-dihydro-2"H"-1,4-bentsodiatsepin-2-oni on flubromatsepaamin kaltainen yhdiste, ja sitä on todennäköisesti myyty flubromatsepaamina. Se poikkeaa rakenteellisesti flubromatsepaamista siten, että molekyylissä fluori- ja bromiatomit ovat vaihtaneet paikkaa keskenänsä.


title: Teir

text: Teir on seuraavien suomalaisten henkilöiden sukunimi:


title: All I Want (kappale)

text: All I Want on suomalaisen Killer-yhtyeen single, joka julkaistiin vuonna 2001. Kappale on mukana myös Killerin vuoden 2001 esikoisalbumilla Sickeningly Pretty & Unpleasantly Vain. Se nousi Suomen virallisen singlelistan sijalle 2.


title: Timescape

text: Timescape on KenZinerin ensimmäinen studioalbumi vuodelta 1998.


title: Achládia

text: Achládia (; myös "Ahládia") on Kreikan kylä, joka sijaitsee Kreetan saarella. Se kuuluu hallinnollisesti Siteían kuntaan, Lasíthin alueyksikköön ja Kreetan alueeseen. Kylän väkiluku on 199 (vuonna 2011).


title: Achládia

text: Achládia sijaitsee saaren sisäosissa linnuntietä noin 7 kilometriä Siteían kaupungista lounaaseen. Achládia muodostaa myös laajemman kyläyhdyskunnan (Τοπική Κοινότητα Αχλαδίων, "Topikí Koinótita Achladíon"), johon kuuluvat varsinaisen Achládian kylän lisäksi kylät Kimouriótis ja Paraspóri. Koko yhdyskunnan väkiluku on 274.


title: Achládia

text: Achládia on myös minolaisaikaisen ”huvilan” arkeologinen kohde, joka sijaitsee kylän lähellä ja on saanut siitä nimensä. Se on rakennettu uudella palatsikaudella noin 1600–1550 eaa. ja se osoittaa, kuinka kaupunkitalojen arkkitehtuuria käytettiin tuolloin myös pienemmissä asutuksissa. Lähes suorakulmaisen huvilan pinta-ala on noin 270 neliömetriä. Siinä on 12 huonetta, säilytystiloja ja muita tiloja sekä erillinen lisärakennus. Rakennuksen arkeologiset kaivaukset suoritettiin vuonna 1952.


title: Agía Fotiá

text: Agía Fotiá () on Kreikan kylä, joka sijaitsee Kreetan saarella noin viisi kilometriä Siteían kaupungista itäkaakkoon lähellä saaren pohjoisrannikkoa. Se kuuluu hallinnollisesti Siteían kuntaan, Lasíthin alueyksikköön ja Kreetan alueeseen ja on osa Siteían kaupunkiyhdyskuntaa. Kylän väkiluku on 267 (vuonna 2011).


title: Agía Fotiá

text:
Agía Fotiá on myös minolaisaikaisen ”huvilan” arkeologinen kohde, joka sijaitsee kylän lähellä ja on saanut siitä nimensä. Kohde sijaitsee kukkulalla Siteíanlahden rannalla noin 600 metriä kylästä pohjoisluoteeseen. Rakennus oli käytössä vain melko vähän aikaa ja sekä rakennettiin että hylättiin MM IA -kaudella (noin 2160–1900 eaa.). Rakennuksella on saattanut olla myös alueen vartiointiin liittyvä tehtävä yhdessä Chamézin rakennuksen kanssa. Rakennus on muutoin suorakulmainen, mutta siihen kuuluu kaksi pyöreää rakennelmaa, jotka muistuttavat tholos-hautoja. Pyöreät osat oli rakennettu talon paikalle MM II -kaudella (noin 1800–1700 eaa.).
Kohde oli tiedossa viimeistään 1950-luvulla, mutta sen kaivaukset suoritettiin vasta vuosina 1984–1985.


title: Agía Fotiá

text: Noin 150 metriä rakennuksesta itään sijaitsee laaja minolainen hautausmaa EM I ja EM II -kausilta (noin 3650–2300 eaa.). Hautoja on löydetty 252 kappaletta. Haudoista on löydetty noin 1 800 keraamista astiaa sekä lukuisia pronssiesineitä ja muita esineitä.


title: Hurricane (Killerin kappale)

text: Hurricane on suomalaisen Killer-yhtyeen single, joka julkaistiin vuonna 2001. Kappale on mukana myös Killerin vuoden 2001 esikoisalbumilla "Sickeningly Pretty & Unpleasantly Vain".


title: Ágios Konstantínos (Méthana)

text:
Ágios Konstantínos () on mykeneläisaikaisen asutuksen arkeologinen kohde Méthanan niemimaalla Kreikassa. Se sijaitsee niemimaan itärannikolla samannimisen Pyhälle Konstantinokselle ja Pyhälle Helenalle omistetun kirkon alueella, noin 1,5 kilometriä Méthanan kylästä koilliseen. Kohde on saanut nykyisen nimensä kirkosta, eikä asutuksen muinaista nimeä tunneta.
Asutus on ajoitettu 1300–1200-luvuille eaa. Se löydettiin vuonna 1990. Rakennuskokonaisuuteen kuuluu muun muassa megaron. Yksi kokonaisuuden huoneista on tunnistettu pyhäköksi, jossa on palvottu jotakin mykeneläisen uskonnon jumalaa, todennäköisesti Poseidonia. Huoneen koko on vain noin 4,30 x 2,60 metriä. Siinä on ollut keskellä tulisija, jossa on poltettu uhreja.


title: Ágios Konstantínos (Méthana)

text: Raunioista on löydetty muun muassa idoleita, koruja, juoma-astioita sekä poltettuja eläinten luita. Idoleihin lukeutuu suuri joukko eläinhahmoisia pienoisesineitä, kuten hevosia ja nautaeläimiä, sekä psii-kirjaimen muotoisia niin kutsuttuja lintujumala-idoleita. Pyhäkkölöytö on ollut merkittävä mykeneläisen ajan uskonnon tuntemisen kannalta.


title: Ágios Konstantínos (Méthana)

text: Alueelta tehdyt esinelöydöt ovat Pireuksen arkeologisessa museossa.


title: Ágios Konstantínos

text: Ágios Konstantínos (, ”Pyhä Konstantinos”) voi viitata seuraaviin paikkoihin Kreikassa:


title: Apodoúlou

text: Apodoúlou (; myös "Apodúlu") on Kreikan kylä, joka sijaitsee Kreetan saarella. Se kuuluu hallinnollisesti Amárin kuntaan, Réthymnon alueyksikköön ja Kreetan alueeseen. Aiemmin kylä kuului Kouríteen kuntaan ja vuodesta 2011 lähtien Amárin kunnan Kouríteen kunnallisyksikköön. Kylän väkiluku on 256 (vuonna 2011).


title: Apodoúlou

text: Apodoúlou sijaitsee Kreetan eteläosissa linnuntietä noin 34 kilometriä Réthymnosta kaakkoon ja noin 10 kilometriä Tympákista pohjoisluoteeseen. Apodoúlou muodostaa myös laajemman kyläyhdyskunnan (Τοπική Κοινότητα Αποδούλου, "Topikí Koinótita Apodoúlou"), johon kuuluvat varsinaisen Apodoúloun kylän lisäksi kylät Mándres, Rízikas ja Sáta. Koko yhdyskunnan väkiluku on 307.


title: Apodoúlou

text: Apodoúlou on myös minolaisaikaisen asutuksen arkeologinen kohde, joka sijaitsee kylän lähellä ja on saanut siitä nimensä. Asutuksen keskus on MM III -kaudelta peräisin oleva ”huvila” noin vuodelta 1600 eaa. Se muistuttaa arkkitehtuuriltaan monin tavoin pientä minolaista palatsia. Sen pinta-ala on noin 220 neliömetriä. Yhteensä alueelta on tähän mennessä kaivettu kuusi rakennusta noin 600 neliömetrin alueelta. Arkeologiset kaivaukset alueella suoritettiin vuodesta 1934 Spyrídon Marinátoksen johdolla. Saksalaiset suorittivat alueella luvattomia kaivauksia toisen maailmansodan aikana. Tutkimuksia on jatkettu 1985–2005. Arkeologinen kohde sijaitsee linnuntietä noin 1,3 kilometriä kylästä länsiluoteeseen.


title: Atsipádes

text:
Atsipádes () on Kreikan kylä, joka sijaitsee Kreetan saarella linnuntietä noin 16 kilometriä etelään Réthymnosta. Se kuuluu hallinnollisesti Ágios Vasíleioksen kuntaan, Réthymnon alueyksikköön ja Kreetan alueeseen. Aiemmin kylä kuului Foínikaksen kuntaan ja vuodesta 2011 lähtien Ágios Vasíleioksen kunnan Foínikaksen kunnallisyksikköön. Kylä on osa Koxarén kyläyhdyskuntaa. Kylän väkiluku on 31 (vuonna 2011).
Atsipádes on myös minolaisaikaisen vuorenhuippupyhäkön arkeologinen kohde, joka sijaitsee kylän lähellä ja on saanut siitä nimensä. Arkeologisten löydösten perusteella paikka on ollut käytössä erityisesti EM I (noin 3650–3000 eaa.) ja MM IA–II -kausilla (noin 2160–1700 eaa.).


title: Chamézi

text:
Chamézi (; myös "Hamézi") eli Chamaízi (Χαμαίζι) on Kreikan kylä, joka sijaitsee Kreetan saarella noin yhdeksän kilometriä Siteían kaupungista länsilounaaseen. Se kuuluu hallinnollisesti Siteían kuntaan, Lasíthin alueyksikköön ja Kreetan alueeseen. Kylä muodostaa oman kyläyhdyskuntansa (Τοπική Κοινότητα Χαμεζίου, "Topikí Koinótita Chamezíou"). Kylän väkiluku on 253 (vuonna 2011).
Chamézi on myös minolaisaikaisen ”huvilan” arkeologinen kohde, joka sijaitsee kylän lähellä ja on saanut siitä nimensä. Rakennus on peräisin MM IA -kaudelta (noin 2160–1900 eaa.). Se on ovaalinmuotoinen ja ainoa tunnettu kyseisen kaltainen minolainen rakennus. Rakennuksella on saattanut olla myös alueen vartiointiin liittyvä tehtävä yhdessä Agía Fotián rakennuksen kanssa. Kaivaukset alueella suoritettiin vuosina 1903 ja 1971. Arkeologinen kohde sijaitsee kukkulalla noin 900 metriä kylästä etelään.


title: Tuomas Rimpiläinen

text: Tuomas Rimpiläinen on Turussa vuonna 1980 syntynyt toimittaja ja kirjailija. Hän työskentelee Aamulehden rikos- ja oikeustoimittajana Tampereella. Rimpiläinen toimii myös ulkomaantoimittajana tehden juttumatkoja muun muassa kriisialueille. Aiemmin hän työskenteli Turun Sanomissa uutistoimittajana. Rimpiläinen on palvellut rauhanturvaajana Kosovossa ja Tšadissa.


title: Tuomas Rimpiläinen

text: Gummerus julkaisi Rimpiläisen esikoisteoksen Messukylän veriteko ja muita rikostarinoita Suomesta toukokuussa 2015. Kirja kuuluu tosirikos (true crime) -genreen ja on kokoelma tositarinoita 1920- ja 1930-luvuilla eri puolilla Suomea tapahtuneista rikoksista.


title: Tuomas Rimpiläinen

text: Vuonna 2017 Rimpiläinen oli ehdolla Vuoden journalistiksi Bonnierin Suuri journalistipalkinto -gaalassa. Hänet on aiemmin palkittu useilla journalistipalkinnoilla, muun muassa kahdesti vuoden parhaasta jutusta Sanomalehtien liiton vuoden parhaat -kilpailussa.


title: Dendrá

text:
Dendrá () on Kreikan kylä, joka kuuluu hallinnollisesti Náfplion kuntaan, Argoliksen alueyksikköön ja Peloponnesoksen alueeseen. Aiemmin kylä kuului Midéan kuntaan ja vuodesta 2011 lähtien Náfplion kunnan Midéan kunnallisyksikköön. Kylä luetaan yhteen läheisen Mánesiksen kylän kanssa, eikä sitä tilastoida erikseen väestötilastoinnissa.
Dendrá sijaitsee noin yhdeksän kilometriä itäkoilliseen Árgoksen kaupungista sekä noin 20 kilometriä pohjoiskoilliseen Náfplion kaupungista. Dendrá tunnetaan ennen kaikkea mykeneläisaikaisten hautojen arkeologisena kohteena. Se sijaitsee länteen Mideian mykeneläisaikaisen asutuksen paikasta ja on mahdollisesti kuulunut pronssikaudella Mideian alaisuuteen. Paikka on ollut käytössä noin vuosina 1500–1180 eaa. Alueelta on löydetty yksi tholos-hauta sekä kuusitoista kammiohautaa. Niistä on tehty lukuisia hautaesinelöytöjä. Haudoista on löydetty muun muassa kokonainen pronssihaarniska eli niin kutsuttu Dendrán haarniska sekä haudattujen hevosten jäänteitä.


title: Dendrá

text: Arkeologiset kaivaukset alueella ovat Ruotsin Ateenan-instituutin sekä kreikkalaisten arkeologien suorittamia. Ne alkoivat vuonna 1926 Axel W. Perssonin johdolla. Alueen löydökset ovat Náfplion arkeologisessa museossa sekä Kansallisessa arkeologisessa museossa Ateenassa.


title: Watching – Waiting (kappale)

text: Watching – Waiting on suomalaisen Killer-yhtyeen single, joka julkaistiin vuonna 2003. Kappale on mukana myös Killerin vuoden 2003 albumilla "Sure You Know How to Drive This Thing". Se nousi Suomen virallisen singlelistan sijalle 15.


title: Timo Sokura

text: Timo Sokura (s. 11. helmikuuta 1958 Lappeenranta) on suomalainen tanssija, koreografi ja teatterinjohtaja. Hän on toiminut Lappeenrannan kaupunginteatterin johtajana elokuusta 2015 alkaen.


title: Timo Sokura

text: Sokuran ura esittävän taiteen parissa alkoi vuonna 1969 Lappeenrannan kaupunginteatterin oppilaskoulussa. Hän toimi Lappeenrannan kaupunginteatterin avustajana vuosina 1969–1977 ja perustamansa espoolaisen TOTEM-teatterin vakituisena vierailijana vuosina 1987–1992.


title: Timo Sokura

text: Tanssia Sokura opiskeli Sonja Tammelan balettikoulussa Lappeenrannassa vuosina 1969–1977, Suomen kansallisoopperan balettikoulussa Helsingissä vuosina 1977–1979 ja Mudra-koulussa Brysselissä vuosina 1979–1981. Hän tanssi Suomen kansallisbaletissa vuosina 1977–1979 ja vantaalaisessa Tanssiteatteri Raatikossa vuosina 1982–1986.


title: Timo Sokura

text: Koreografina Sokura on työskennellyt 1980-luvulta alkaen muun muassa TOTEM-teatterissa ja Tanssiteatteri Raatikossa, Kemin, Lappeenrannan, Lahden ja Kotkan kaupunginteattereissa sekä Kouvolan ja Hämeenlinnan teattereissa. Kemin kaupunginteatterille hän teki myös muutamia ohjauksia.


title: Timo Sokura

text: Vuosina 2004–2008 Sokura toimi Kemin kaupunginteatterin johtajana ja sittemmin viiden vuoden ajan Suomen kansallisoopperan tuottajana. Joulukuussa 2014 hänet valittiin 14 hakijan joukosta Lappeenrannan kaupunginteatterin johtajaksi elokuusta 2015 alkaen.


title: Timo Sokura

text: Sokura on toiminut myös opettajana ja juontajana sekä lukuisissa luottamustoimissa, kuten Suomen tanssitaiteilijain liiton ja Tanssin tiedotuskeskuksen puheenjohtajana.


title: Timo Sokura

text: Sokura sai opetus- ja kulttuuriministeriön Suomi-palkinnon vuonna 1997.


title: Íklaina

text: Íklaina (; myös "Íklena") on Kreikan kylä, joka sijaitsee linnuntietä noin 10 kilometriä Pýloksen kaupungista pohjoiskoilliseen. Se kuuluu hallinnollisesti Pýlos-Néstoraksen kuntaan, Messenian alueyksikköön ja Peloponnesoksen alueeseen. Aiemmin kylä kuului Pýloksen kuntaan ja vuodesta 2011 lähtien Pýlos-Néstoraksen kunnan Pýloksen kunnallisyksikköön. Kylä muodostaa oman kyläyhdyskuntansa (Τοπική Κοινότητα Ικλαίνης, "Topikí Koinótita Iklaínis"). Kylän väkiluku on 313 (vuonna 2011).


title: Íklaina

text: Íklaina on myös mykeneläisaikaisen kaupungin arkeologinen kohde, joka sijaitsee kylän lähellä ja on saanut siitä nimensä. Kaupunki on tutkijoiden mukaan ollut merkittävä paikallinen keskus myöhäisellä pronssikaudella noin 1600–1100 eaa. Paikalla on saattanut olla palatsikeskus. Rakennuksiin kuuluu muun muassa megaron, muita rakennuksia, kyklooppimuurilla tuettu pengerrys sekä ulkoilmapyhäkkö. Muihin löytöihin kuuluu mm. seinämaalauksia, keramiikkaa ja metalliesineitä. Íklainasta on löydetty myös mm. toistaiseksi vanhin tunnettu lineaari-B-kirjoitusta sisältävä savitaulu. Se on ajoitettu LH IIB/IIIA1 -kausille tai kauden LH IIIA2 alkuun eli noin vuosiin 1450–1350 eaa.


title: Íklaina

text: Íklainan arkeologisia kaivauksia on suorittanut Ateenan arkeologinen seura. Nestorin palatsin eli mykeneläisaikaisen Pyloksen arkeologinen kohde sijaitsee vain noin neljä kilometriä luoteeseen Íklainasta.


title: Paralía Livadóstras

text:
Paralía Livadóstras (; myös "Paralía Livadóstratas", Παραλία Λιβαδόστρατας), usein vain Livadóstra (Λιβαδόστρα), antiikin Kreusis () tai Kreusa (; myös "Kreousa"), on Kreikan kylä, joka sijaitsee Korintinlahden pohjoisrannalla. Se kuuluu hallinnollisesti Thívan kuntaan, Boiotian alueyksikköön ja Keski-Kreikan alueeseen. Aiemmin kylä kuului Plataiésin kuntaan ja vuodesta 2011 lähtien Thívan kunnan Plataiésin kunnallisyksikköön. Kylä on osa Léfktran kyläyhdyskuntaa. Kylän väkiluku on 72 (vuonna 2011).
Antiikin Kreusis oli Thespiain kaupungin satama. Kyseistä nimeä käytti Strabon; Pausanias viittasi kaupunkiin Kreusan nimellä. Kaupunki kukoisti noin ajalla 750 eaa.–640 jaa. ja siellä oli noin 3 000 asukasta. Kaupungin akropolis eli linnavuori sijaitsi nykyisen Korompíli-vuoren rinteellä lähellä merenrantaa. Sen torneilla varustetut linnoitusmuurit rakennettiin 300-luvulla eaa. Niiden pituus oli noin 300 metriä. Muureista on säilynyt osia.


title: Paralía Livadóstras

text: Leuktran taistelun jälkeen Epameinondas rakennutti alueelle telakan 50 kolmisoudun rakentamiseksi. Paikka oli merkittävä satama edelleen venetsialaisvallan ja osmanivallan aikana. Katalaanivallan aikana 1300-luvulla alue sai nimen "Riva d’ ostria", mistä nykyinen nimi on peräisin. Alueella on muun muassa 1300-luvulta peräisin oleva torni.


title: Paralía Livadóstras

text: Vuonna 1898 alueelta löydettiin pronssinen Poseidonin patsas, niin kutsuttu Livadóstran Poseidon, joka on peräisin antiikin Kreusiista. Se on tehty noin vuonna 500 eaa. Patsas on nykyisin Kansallisessa arkeologisessa museossa Ateenassa.


title: Paralía Livadóstras

text: Livadóstran kirkot on omistettu Pyhälle Spyridonille ("Ágios Spyrídon") ja Pyhälle Nikolaokselle ("Ágios Nikólaos"). Kylässä on lähialueen pisin, noin kilometrin pituinen uimaranta.


title: Traóstalos

text: Traóstalos () on vuori ja minolaisaikaisen vuorenhuippupyhäkön arkeologinen kohde Kreetan saarella Kreikassa. Se sijaitsee Siteían kunnassa noin 1,6 kilometriä itään Azokéramoksen kylästä. Vuoren korkeus on 515 metriä.


title: Traóstalos

text: Vuorelta on laaja näköala itäiselle Kreetalle sekä ympäröivälle merialueelle. Vuorenhuippupyhäkkö on ollut käytössä sekä vanhalla että uudella palatsikaudella eli noin ajalla 1900–1425 eaa. Se on sijainnut Káto Zákroksen palatsikeskuksen ja Rousolákoksen (Palaíkastro) asutuksen puolessa välissä. Vuorelta on löydetty muun muassa kolmen pienen kulttirakennuksen jäänteet. Alueelta on löydetty myös muun muassa kivisiä alttareita sekä vuorenhuippupyhäköille tyypillisiä savisia ihmis- ja eläinfiguriineja sekä muita saviesineitä.


title: Traóstalos

text: Traóstaloksen kaivaukset alkoivat Kostís Daváraksen johdolla vuosina 1963–1964 sekä uudelleen vuonna 1978. Stélla Chrysouláki jatkoi kaivauksia vuonna 1995.


title: Väinö Luoma

text: Väinö Luoma (29. tammikuuta 1887 Raahe – 6. lokakuuta 1952 Tukholma) oli Akateemisen kirjakaupan pitkäaikainen johtaja, joka kehitti johtamastaan yrityksestä alallaan suurimman Pohjoismaissa.


title: Väinö Luoma

text: Luoman isä oli hovioikeuden asessori ja kansanedustaja Albert Luoma, äiti Amanda Maria Snellman ja puoliso vuodesta 1932 Siiri Weissman. Ranskan kielen opiskelija Luoma tuli Akateemisen kirjakaupan palvelukseen myyntiapulaiseksi vuonna 1907 ja eteni sitten osaston johtajaksi ja yritykseen hankitun Waseniuksen kirjakaupan johtajaksi. Palattuaan takaisin pääliikkeen johtajaksi neljän vuoden jälkeen Luoma tuli myös Akateemisen kirjakaupan osakkaaksi, ostamalla kolmanneksen yhtiön osakkeista. Kun Stockmann osti Akateemisen kirjakaupan vuonna 1930 ja se muutti toimimaan tavaratalon yhteyteen, Luoma jatkoi kirjakaupan johtajana. Hän oli myös emoyhtiön hallintoneuvoston jäsen vuoteen 1934 saakka. Vuonna 1939 Luomasta tuli kirjakaupan toimitusjohtaja, seuraavana vuonna kirjakauppayhtiö sulautettiin Stockmanniin. Kirjakaupan liikevaihto kasvoi sotavuosina Luoman johdossa 190 prosenttia, sotien jälkeen yritys taas menestyi muun muassa tarjoamalla englanninkielistä asiantuntijakirjallisuutta ja 1950-luvulta alkaen yhä enemmän myös ulkomaankielistä kaunokirjallisuutta. Luoma oli vaativa johtaja, mutta toisaalta kun hän aloitti johtajana Suomen merkittävimmässä kirjakaupassa, hän oli vuoteen 1947 mennessä kehittänyt Akateemisen kirjakaupan alallaan Pohjoismaiden suurimmaksi yritykseksi.


title: Sofia Carson

text: Sofia Carson (oik. Sofía Daccarett Char; s. 10. huhtikuuta 1993 Fort Lauderdale, Florida, Yhdysvallat) on yhdysvaltalainen laulaja ja näyttelijä. Hänet tunnetaan parhaiten vuonna 2015 julkaistusta Disney-elokuvasta "Descendants", jossa hän esittää Lumikki-saduista tutun pahan kuningattaren tytärtä.


title: Sofia Carson

text: Carson syntyi Fort Lauderdalessa, Floridassa José F. Daccarettille ja Laura Char Carsonille, jotka ovat kolumbialaisia maahanmuuttajia. Hän valitsi taiteilijanimensä amerikkalaisen isoäitinsä, Lauraine Carsonin mukaan. Carson kävi St. Hugh Schoolia ja valmistui Carrollton School of the Sacred Heart -koulusta Miamissa. Sen jälkeen hän siirtyi opiskelemaan Kalifornian yliopistoon.


title: Sofia Carson

text: Uransa alussa Carson esiintyi yhdessä eräiden tunnettujen kolumbialaisten laulajien kanssa vuoden 2011 FIFA U-20 World Cupissa. 2012 hän solmi levytyssopimuksen BMI:n kanssa. Vuonna 2015 hän siirtyi Hollywood Recordsin alaisuuteen. Carson lauloi neljällä kappaleella "Descendants"-elokuvan soundtrackillä.


title: Sofia Carson

text: Carson teki ensimmäisen televisioroolinsa 2014 Disney Channelin tilannekomediasarjassa "Austin ja Ally". Tuon jälkeen hän vieraili MTV:n "Faking It"-sarjassa. Seuraavana vuonna hän sai ensimmäisen suuren roolin Disney-elokuvasta "Descendants", jossa hän esittää Lumikki-satujen pahan kuningattaren tytärtä, Evieä.


title: Sofia Carson

text: Carson ja Sabrina Carpenter esittävät päärooleja 2016 julkaistussa Disney-elokuvassa "Adventures in Babysitting".


title: Trypití (Iraklion)

text: Trypití (; myös "Tripití") on minolaisaikaisen asutuksen arkeologinen kohde Kreetan saarella Kreikassa. Se sijaitsee Górtynan kunnassa linnuntietä noin kuusi kilometriä itään saaren etelärannikolla sijaitsevasta Léntaksen kylästä ja noin neljä kilometriä kaakkoon Krótoksen kylästä. Paikan nimi on nykyaikainen. Asutuksen minolaisaikaista nimeä ei tunneta.


title: Trypití (Iraklion)

text: Trypitín asutus on ajoitettu EM II sekä EM III–MM IA -kausille eli noin vuosiin 2900–1900 eaa. Asutuksen hylkäämisen syytä ei tiedetä, koska se ei ole tuhoutunut monien muiden asutusten tavoin tulipalossa tai maanjäristyksessä. Asukkaat muuttivat mahdollisesti etelään tasaisemmalle maalle paikkaan, mistä on löydetty suurempien, harvempaan rakennettujen talojen jäänteitä.


title: Trypití (Iraklion)

text: Asutus sijaitsi kukkulalla noin 135 metrin korkeudessa noin puolen kilometrin päässä pienestä Trypitínlahdesta ja -rannasta, josta se on saanut nykyisen nimensä. Asutus jakaantuu kahteen osaan, joiden välissä kulkee noin 1,5 metriä leveä polku. Asutuksen rakennukset, joita on löydetty yhteensä 36 kappaletta, ovat olleet pohjakaavaltaan neliömäisiä tai suorakulmion muotoisia, ja osassa on ollut seinustoilla penkit. Rakennuksista on säilynyt noin kaksi metriä korkeita seinien osia. Asutusta ympäröi muuri, jossa oli kaksi sisäänkäyntiä, toinen kaakossa ja toinen luoteessa. Erillisiä rakennuksia on paikannettu myös hieman kauempaa asutuksen ulkopuolelta. 200 metriä asutuksesta etelään on löydetty tholos- eli pyöröhauta ajalta 2800–2000 eaa. Sen halkaisija on noin 5,3 metriä.


title: Trypití (Iraklion)

text: Alueen arkeologiset kaivaukset suoritettiin vuosina 1986–1988 Antónis Vasilákiksen johdolla.


title: Zóminthos

text: Zóminthos () on minolaisaikaisen asutuksen arkeologinen kohde Kreetan saarella Kreikassa. Se sijaitsee saaren keskiosissa Anógeian kunnassa, linnuntietä noin viisi kilometriä Anógeian kaupungista etelään. Paikan minolaisaikaista nimeä ei tunneta, joskin nykyinen nimi on alkuperältään esikreikkalainen eli kreikkalaisten tuloa edeltävä.


title: Zóminthos

text: Zóminthos sijaitsee Ídavuoren rinteellä 1 187 metrin korkeudessa ja se on korkeimmalla sijaitseva tunnettu minolainen asutus. Se sijaitsi Knossoksesta Ídavuoren luolalle johtavan reitin varressa. Keskusrakennuksen ympärille muodostunut asutus syntyi MM IB -kaudella noin 1900-luvulla eaa. ja sen kukoistuskautta oli 1600-luku eaa. LM I -kaudella. On ehdotettu, että asutus olisi ollut käytössä vain kesäisin, koska olosuhteet vuoristossa ovat talvella ankarammat kuin rannikolla.


title: Zóminthos

text: Keskusrakennus tuhoutui todennäköisesti maanjäristyksessä ja tulipalossa vielä LM I -kauden (noin 1600–1425 eaa.) aikana, mutta paikka säilyi asuttuna myös tämän jälkeen antiikin ajalle saakka. Mykeneläisellä ajalla asutus oli noin 100 metriä pohjoisempana. Vielä roomalaisella ajalla paikalla on ollut jonkinlainen varuskunta.


title: Zóminthos

text: Asutus löydettiin vuonna 1982 samalla, kun Giánnis Sakellarákis tutki Ídavuoren luolaa. Ateenan arkeologisen seuran suorittamat arkeologiset kaivaukset paikalla alkoivat hänen johdollaan vuosina 1983–1990, ja niitä on jatkettu vuodesta 2004. Sakellarákis johti kaivauksia kuolemaansa vuonna 2010 saakka. Hän piti paikkaa tärkeimpänä kaivauksenaan, koska se on säilynyt poikkeuksellisella tavalla. Kaivauksia ovat suorittaneet kreikkalaiset yhdessä Heidelbergin yliopiston kanssa.


title: Zóminthos

text: Asutuksen keskus on uudelta palatsikaudelta peräisin oleva rakennus, jonka koko on noin 54 x 37 metriä ja pinta-ala noin 1 600 neliömetriä. Rakennus on ollut ainakin kaksikerroksinen ja siinä on ollut yli 50 huonetta. Näin se on suurin toistaiseksi tunnettu minolainen maalaistalo. Se on todennäköisesti ollut alueen hallinnollinen, uskonnollinen, kaupallinen ja käsityöläisyyden keskus. Rakennus on säilynyt suhteellisen hyvin, ja siitä on pystyssä jopa 2,2 metriä korkeita seiniä. Arkkitehtuuriltaan se muistuttaa jossain määrin minolaisia palatseja, muun muassa siksi, että se on rakennettu samalla tavalla pohjois-eteläsuunnassa. Arkkitehtuuri on kuitenkin sovitettu vuoristo-olosuhteisiin.


title: Zóminthos

text: Koko asutuksen pinta-ala on noin 3 000 neliömetriä. Lisäksi asutukseen on kuulunut hautausmaa. Rakennuksista on tunnistettu seinämaalausten jäänteitä. Esinelöytöihin kuuluu muun muassa maalattua keramiikkaa, pronssifiguriineja, koruja sekä kivikristallista tehtyjä rituaaliesineitä.


title: Uraanilasi

text: Uraanilasi on lasia, johon on valmistusvaiheessa seostettu alkuaine uraania, yleensä oksidin diuranaattimuodossa. Uraanin määrä vaihtelee hivenmääristä noin 2 prosenttiin lasiesineen painosta, tosin joskus 1900-luvun alussa on valmistettu lasiesineitä joissa uraania on jopa 25 prosenttia. Uraanilasin väri vaihtelee keltaisesta vihreään, riippuen käytettyjen uraanisuolojen määrästä ja hapetusluvusta. Uraanilasi fluoresoi ultraviolettivalossa.


title: Uraanilasi

text: Uraanilasista tehtiin 1800-luvulta aina 1950-luvulle saakka käyttötavaroita, kuten lasikulhoja, maljakoita, lasipikareita tai kakkualustoja. Uraanilasin käyttö loppui lähes kokonaan kylmän sodan aikana, kun uraanin siviilikäyttöä rajoitettiin voimakkaasti. Uraanilasi on lievästi radioaktiivista, ja tämän voi havaita tarpeeksi herkällä Geigermittarilla. Tekniikassa uraanilasia on käytetty erilaisten tyhjiöputkien lasi-metalli-rajapinnan materiaalina.


title: Uraanilasi

text: Uraania on käytetty lasin värjäykseen jonkin verran jo esiteollisena aikana, ennen uraanin tunnistamista alkuaineeksi. Vuodelta 79 jaa., peräisin olevan mosaikki, joka sisältää 1% uraanioksidia löytyi roomalaisesta villasta Napolista vuonna 1912. Myös uraanin löytäjä Martin Klaproth teki kokeita lasin värjäämisestä uraanilla.


title: Uraanilasi

text: Suomessa Riihimäen Lasi on valmistanut uraanilasia.


title: Pokémon DP: Sinnoh League Victors

text: Pokémon DP: Sinnoh League Victors on televisiosarja Pokémonin kolmannentoista tuotantokauden nimi. Kausi on Diamond & Pearl -sarjan kausista neljäs ja viimeinen, sekä myös lyhyin.


title: Pokémon DP: Sinnoh League Victors

text: Kausi nähtiin Suomessa ensimmäisen kerran keväällä 2011 Disney XD:llä. Kausi alkoi 28. helmikuuta 2011 jaksolla "Kotikenttäetu haltuun" ja päättyi 15. kesäkuuta 2011 jaksoon "Suloiset muistot kestävät". Myöhemmin kausi oli nähtävissä MTV3 Katsomossa saman vuoden kesällä.


title: Pokémon DP: Sinnoh League Victors

text: Kausi alkoi Cartoon Networkilla Yhdysvalloissa 5. kesäkuuta 2010 jaksolla "Regaining the Home Advantage!". Kolmastoista tuotantokausi käsitti 34 jaksoa, joka päättyi jaksoon "Memories are Made of Bliss!" 5. helmikuuta 2011. Tavallisten jaksojen lisäksi Best Wishes -sarjan 18. ja 19. jakson välissä esitettiin ainoastaan Japanissa sarjan ohjelmapaikalla kaksi erikoisjaksoa "Dawn - Setting off on a New Journey!" ja "Pewter Gym - The Greatest Crisis Ever!".


title: Get Me a Name

text: Get Me a Name on suomalaisen LAB-yhtyeen single, joka julkaistiin vuonna 1999. Kappale on mukana myös LABin vuoden 2000 esikoisalbumilla "Porn Beautiful".


title: Risto Telama

text: Risto Kimmo Telama (s. 1936) on suomalainen liikuntapedagogiikan tutkija, liikuntatieteiden tohtori ja professori emeritus. Hän on ollut Jyväskylän yliopiston liikuntapedagogiikan professori vuodesta 1981. Hänen väitöskirjansa vuodelta 1968 on nimeltään "Oppikoululaisten fyysinen aktiivisuus ja liikuntaharrastukset".


title: Imperial Leather

text: Imperial Leather on brittiläisen PZ Cussons -kosmetiikkayhtiön tuotemerkki saippuoille ja muille hygieniatuotteille. Tuoteperheen tunnetuin jäsen on palasaippua, jota on valmistettu jo 1930-luvulta saakka. Imperial Leather -tuotteita on saatavilla ainakin Australiassa, Etelä-Afrikassa, Indonesiassa, Intiassa, Iranissa, Keniassa, Pakistanissa, Saksassa, Suomessa, Tanskassa, Uudessa-Seelannissa ja Yhdistyneissä Arabiemiraateissa. Nykyisin saippuan tuotanto on siirretty Thaimaahan.


title: Imperial Leather

text: Imperial Leather -saippuan historia alkaa venäläisestä emigrantista kreivi Orlovista, joka loi "Eau de Cologne Imperiale Russe -"nimeä kantavan parfyymin vuonna 1768. Tämän hajusteen aromi oli samankaltainen kuin venäläisen nahan käsittelyssä käytetyn tökötin eli koivusta kuivatislatun tervan haju. Tästä on peräisin saippuan nimi. Vuonna 1938 Alex Tom Cussons kehitti alkuperäisen parfyymin pohjalta saippuan ja muita toilettitarvikkeita.


title: Imperial Leather

text: 1940-luvulla kaikki saippua oli säännöstelyn alla Englannissa toisesta maailmansodasta johtuen. Sota-aikana Imperial Leather -saippuaa markkinoitiin ja myös pidettiin parhaana saippuavaihtoehtona, koska se kesti käytössä pitempään kuin muut saippuat.


title: Imperial Leather

text: Tuoteselosteen mukaan Imperial Leather -palasaippuan ainesosat ovat:


title: Killing Me (kappale)

text: Killing Me on suomalaisen LAB-yhtyeen single, joka julkaistiin kesäkuussa 2000. Kappale on mukana myös LABin vuoden 2000 esikoisalbumilla Porn Beautiful.


title: Beat the Boys

text: Beat the Boys on suomalaisen LAB-yhtyeen kappale, joka julkaistiin vuonna 2002 yhtyeen albumilta "Devil Is a Girl". Se nousi Suomen virallisen singlelistan sijalle 12. Kappaleen musiikkivideon ohjasi Miikka Lommi.


title: Vuokralainen

text: Vuokralainen voi tarkoittaa ainakin seuraavia:


title: When Heaven Gets Dirty

text: When Heaven Gets Dirty on suomalaisen LAB-yhtyeen kappale, joka julkaistiin singlenä yhtyeen vuoden 2005 albumilta "Where Heaven Ends". Kappale nousi Suomen virallisen singlelistan sijalle yhdeksän, ja lisäksi se oli Suomen kaupallisissa radioissa vuoden 2005 kymmenenneksi soitetuin kappale sekä soitetuin kotimainen kappale.


title: Juuso Karikuusi

text: Juuso Henri Karikuusi on suomalainen tubettaja. Karikuusi on tullut tunnetuksi tekemällä videoita YouTubeen "Herbailua" -nimiselle kanavalleen, jossa häntä seuraa tammikuussa 2019 yli 305 000 tilaajaa. Hän on aloittanut tubettamisen jo ennen "Herbailua"-kanavaa kanavalle "KumiankkaFilms", joka pystytettiin elokuussa 2011. Itse Herbailua-kanava pystytettiin 13. helmikuuta 2013. Karikuusi tunnetaan sosiaalisissa medioissa paremmin nimellä Herbalisti, tai lyhyemmin Herba.


title: Juuso Karikuusi

text: Karikuusi itse sanoo: "Kanavan seuraajien kannattaa odottaa odottamatonta". Hän tarkoittaa tällä sitä, että hän tekee kanavalleen kaikenlaisia videoita laidasta laitaan: vlogeja, videopeliaiheisia videoita tms.. Videot ovat suomenkielisiä ja aiheet käsittelevät usein Karikuusen arkea ja ovat luonteeltaan viihteellisiä.


title: Juuso Karikuusi

text: Karikuusi aloitti videoiden tekemisen YouTubeen vuonna 2007. Hän teki erilaisia videoita vuosien aikana useille eri kanaville, mutta vuonna 2013 hän perusti nykyisen "Herbailua" -kanavansa, joka on hänen suosituin kanavansa.


title: Juuso Karikuusi

text:
Karikuusen YouTube-kanavan tilaajamäärä on kasvanut lyhyessä ajassa runsaasti. Kesäkuussa 2015 Karikuusen videoilla oli 100 000 seuraajaa ja helmikuussa 2016 150 000 seuraajaa. Lokakuussa 2016 tilaajamäärä oli yli 200 000. Helmikuussa 2017 tilaajamäärä oli yli 240 000.
Kesäkuussa 2015 Nost3 & Protro julkaisivat Bailandoo-musiikkivideon, jossa vierailivat Herbalisti ja Lakko.


title: Juuso Karikuusi

text: Huhtikuussa 2016 Lakko ja Herbalisti aloittivat oman televisio-ohjelman, "Lakon ja Herban boksi". Sarjassa he tapaavat julkisuuden henkilöitä ja pelaavat erilaisia videopelejä. Sarjaa esitettiin keskiviikoisin Subilta. Jokainen jakso kesti noin puoli tuntia.


title: Juuso Karikuusi

text: Heinäkuussa 2016 Herbalisti ja Lakko julkaisivat yhteisen kappaleensa ”Aamuyö” Spotifyssa sekä YouTubessa heidän yhteisellä kanavallaan "Lakko & Herba". YouTubessa musiikkivideolla on yli 3 miljoona näyttökertaa.


title: Juuso Karikuusi

text: Toukokuussa 2017 ilmoitettiin että Lakko ja Herbalisti ovat tv-ohjelma "Possen" uudet juontajat.


title: Linja 1 (Toronton metro)

text: Line 1 Yonge–University on Toronton metron ensimmäinen linja. Se avattiin 30. maaliskuuta 1954 Kanadan ensimmäisenä metrona, ja sitä on laajennettu myöhemmin useaan otteeseen. Arkipäivisin linjalla tehdään lähes 750 000 matkaa ja se onkin Kanadan vilkkain metrolinja.


title: Linja 1 (Toronton metro)

text: Linjalla on 32 asemaa ja sen pituus on 30,2 kilometriä. Se ulottuu U-kirjaimen muotoisena Union Stationilta Toronton keskustasta North Yorkin alueelle kaupungin pohjoisosassa. Sen itäinen haara päättyy Yonge Streetin ja Finch Avenue Eastin risteykseen ja läntinen haara Allen Roadin ja Sheppard Avenue Westin risteykseen. Vilkkaimpia asemia ovat Bloor–Yonge, St. George ja Union Station. Bloor–Yongen, St. Georgen ja Spadinan asemilta on vaihtoyhteys linjalle 2 ja Sheppard–Yongen asemalta linjalle 4.


title: Linja 1 (Toronton metro)

text: Linjan 1 läntisen haaran jatkeeksi rakennetaan laajennusta, jonka on arvioitu valmistuvan vuoden 2017 loppuun mennessä. Laajennus on 8,6 kilometriä pitkä ja sisältää kuusi uutta asemaa. Sen reitti kulkee Yorkin yliopiston kampuksen kautta Vaughanin keskustaan.


title: Kizzy Crawford

text: Kizzy Crawford (s.25. huhtikuuta 1996) on sukujuuriltaan barbadoslainen mutta Walesissa varttunut laulaja-lauluntekijä. Vuonna 2012 hän voitti Arts Connect Original Singer-Songwriter -palkinnon. Hän tekee musiikkia kymriksi ja englanniksi ja yhdistelee monesti Walesin ja Bajan perinteisiä musiikkityylejä. Hän nousi maineeseen albumillaan Starling.


title: Kizzy Crawford

text: Hänellä on myös Kizzy Crawford -niminen Youtube kanava, jossa on esillä hänen alkuperäisiä videoitaan. Hän on laittanut musiikkiaan vapaasti kuunneltavaksi SoundCloud -palveluun.


title: Juha Tasku

text: Juha Tasku (s. 24. tammikuuta 1963 Pori) on suomalainen entinen jääkiekkoilija. Hänen pelipaikkansa oli hyökkääjä ja hän edusti koko liigauransa ajan Porin Ässiä. Hän pelasi SM-liigassa yhteensä 217 ottelua vuosina 1981–1989, joissa hänen tehopisteensä olivat 39 + 23 = 62 ja jäähymääränsä 72 minuuttia. Liigan play-off otteluita Tasku pelasi vain keväällä 1985 8 ottelun verran. Näissä otteluissa hänelle ei kertynyt tehopisteitä. Liigauransa jälkeen Tasku jatkoi pelaamista ensin kaksi kautta I divisioonassa turkulaisessa Kiekko-67:n joukkueessa ja viimeisen kauden 1991–92 II divisioonassa Hermeksen riveissä.


title: Juha Tasku

text: Peliuransa jälkeen Tasku valmensi kaksi kautta Ässien A-junioreiden joukkuetta ja useita kausia B-, C-, D- ja E-junioreita.


title: Juha Tasku

text: Taskun veljenpoika Petteri on myös entinen liigakiekkoilija.


title: Johan Philip Lemke

text: Johan Philip Lemke oli saksalais-ruotsalainen taidemaalari ja etsaaja. Lemken päätyö on Kaarle X Kustaan ja Kaarle XI:n sotaretkiä kuvaava sarja Drottningholmin linnassa. Lemke Italiassa jäljensi J. Courtoista ja maalasi ainakin metsästys-, sota- ja maisemakuvia. Vuodesta 1683 Lemke asui Tukholmassa.


title: Georg Kulenkampff

text: Georg Kulenkampff (1898–1948) oli saksalainen viulutaiteilija, aikansa viulutaiteilijoista suosituimpia. Vuosina 1923–1926 hän oli Berliinin musiikkikorkeakoulun professori. Hän esiintyi Suomessakin.


title: Jules Lemaître

text: Jules Lemaître (1853–1914) oli ranskalainen kriitikko, kirjallisuudentutkija ja kirjailija. Hän kritisoi aikalaisten tuotantoa impressionistisissa artikkeleissa.


title: Tapani Lehto

text: Tapani Lehto (8. tammikuuta 1962 Haukipudas) on suomalainen uransa lopettanut jääkiekkoilija. Lehto kiekkoili enimmäkseen Oulun Kärpissä mestaruussarjatasolla, jossa pelasi vuosina 1983–1987, saavuttaen kolmesti pronssia ja kaudella 1986–1987 hopeaa. Lehto on edustanut myös 2. divisioonassa pelannutta Raahen Kiekko-Vesaa.


title: Tommi Korpelan filmografia

text: Tämä on luettelo Tommi Korpelan (s. 23. elokuuta 1968 Helsinki) filmografiasta.


title: Tommi Korpelan filmografia

text: Korpela valmistui Teatterikorkeakoulusta vuonna 1995. Hän on näytellyt muun muassa televisiosarjoissa "Nortia" (1996), "Remontti" (2003) ja "Firma" (2005) sekä useissa teatterirooleissa muun muassa Q-teatterissa.


title: Tommi Korpelan filmografia

text: ¹ käsikirjoittajana


title: Job Höckert

text: Job Mattsson Höckert (myös Juhana (Johan) tai Jaakko, 13. toukokuuta 1732 Porin maaseurakunta – 1802 Lappi Tl) oli Lapin seurakunnan lukkarina toiminut suomalainen kirkonrakentaja. Hänen ensimmäinen työnsä oli vuonna 1761 valmistunut Kiukaisten kirkko, johon Höckert ilmeisesti sovelsi vapaamuotoisesti Tukholman yli-intendentinviraston laatimia piirustuksia. Vuonna 1776 hän vastasi Rauman raatihuoneen jyrkkärakenteisen katon suunnitelusta ja rakentamisesta.


title: Job Höckert

text: Ulvilan pitäjän Tuorsniemessä syntynyt Höckert vaikutti Lapissa jo vuonna 1760, jolloin seurakunnan nykyinen kirkko valmistui, mutta Höckertin osuus sen rakentamisessa on epäselvä. Hänen tiedetään suunnitelleen kirkon kellotornin, joka kuitenkin rakennettiin vasta Höckertin kuoleman jälkeen 1806 yli-intendentinviraston muokkaamien piirustusten mukaan. Höckert vastasi myös vuonna 1799 nykyiselle paikalleen siirretyn Hinnerjoen kirkon laajennuksesta, mutta senkin suunnitelmia muutettiin Tukholmassa.


title: Machine Girl

text: Machine Girl on suomalaisen LAB-yhtyeen single, joka julkaistiin vuonna 2003. Kappale on mukana myös LABin vuoden 2002 albumilla "Devil Is a Girl".


title: Jenni Baird

text: Jenni Baird (s. 1976 Sydney, Australia) on australialainen näyttelijä. Hän on näytellyt yhdysvaltalaisissa ja australialaisissa televisiotuotannoissa.


title: Jenni Baird

text: Jenni Baird valmistui esittävien taiteiden Western Australian Academy of Performing Arts -korkeakoulusta vuonna 1999. Valmistumisen jälkeen hän esiintyi kolmen vuoden ajan australialaisessa sairaalasarjassa "Ensiapuosastossa", jossa hän näytteli yksinhuoltajaäitiä, joka työskentelee sairaanhoitajana.


title: Jenni Baird

text: "Ensiapuosaston" jälkeen Baird muutti Yhdysvaltojen Los Angelesiin, jossa hän asui miehensä, australialaisen käsikirjoittaja-ohjaajan Michael Petronin kanssa kahdeksan vuotta. Baird loi uraa Yhdysvalloissa, kunnes muutti toisen lapsen syntymän myötä takaisin Australiaan. Australiaan muuton jälkeen hän sai roolin draamasarjasta "Kotiin takaisin", jossa hän näyttelee juutalaisvastaista Reginaa. Sarjan tapahtumat sijoittuvat 1950-luvulle, ja tuohon aikaan Australiassa oli paljon antisemitismia.


title: Anders Wahlberg

text: Anders Wahlberg oli suomalainen rakennusmestari. Sauvosta kotoisin ollut Wahlberg tunnetaan 1700-luvun lopulla eri puolille Varsinais-Suomea suunnittelemistaan kellotapuleista. Wahlbergin johdolla rakennettiin muun muassa Sauvon keskiaikaisen kivikirkon kellotapuli ja myöhemmin Seurasaaren ulkomuseoon siirretyn Karunan vanhan kirkon tapuli. Lisäksi hän toteutti Karunan kirkon laajennuksen vuosina 1773–1774 sekä Rauman raatihuoneen kellotornin, joka valmistui 1776.


title: Unholy Ground

text: Unholy Ground on suomalaisen Sunrise Avenue -yhtyeen albumi, joka julkaistiin 18. lokakuuta 2013. Se nousi Suomen virallisen listan sijalle 10.


title: Fairytales – Best of 2006–2014

text: Fairytales – Best of 2006–2014 on suomalaisen Sunrise Avenue -yhtyeen kokoelma-albumi, joka julkaistiin 3. lokakuuta 2014. Albumi nousi Suomen virallisen listan sijalle 27.


title: Raakasuklaa

text: Raakasuklaa on suklaata, jonka valmistusprosessissa käytettyä kaakaota ei missään vaiheessa kuumenneta yli 42 celsiusasteen. Valmistustavan tarkoituksena on säilyttää suklaan sisältämiä entsyymejä, antioksidantteja ja muita ravintoaineita, jotka kärsisivät kuumennuksesta. Tyypillisen suklaan varmistuprosessissa kaakao kuumennetaan yleensä 130-400 celsiusasteeseen ja käsitellään sen jälkeen kemiallisesti.


title: Raakasuklaa

text: Raakasuklaa valmistetaan teollisesti käsittelemättömistä raaka-aineista. Valmistusaineina käytetään paahtamatonta kaakaota eli raakakaakaota ja rasvaa, kuten kylmäpuristettua kookosöljyä tai kaakaovoita, joiden lisäksi suklaata maustetaan esimerkiksi kokonaisilla kuivatuilla hedelmillä tai niistä valmistetulla jauheella.


title: Raakasuklaa

text: Raakasuklaan suosio kasvoi 2000- ja 2010-luvuilla, jolloin sitä alettiin markkinoida superruokana. Raakasuklaata on väitetty terveellisemmäksi vaihtoehtoksi perinteiselle suklaalle. Tätä ajattelutapaa voidaan pitää harhaanjohtavana, sillä myös raakasuklaa sisältää paljon energiaa.


title: Raakasuklaa

text: Raakasuklaata myydään monella eri tuotemerkillä ruokakaupoissa. Myynnissä on lisäksi valmistuspaketteja, joiden avulla raakasuklaata voi tehdä itse kotona.


title: Anton Mauve

text: Anton Mauve (18. syyskuuta 1838, Zaandam, Alankomaat – 5. helmikuuta 1888 Arnhem) oli hollantilainen taidemaalari, joka kuvasi erityisesti Hollannin maaseutumaisemia.


title: Anton Mauve

text: Mauve muutti Haagiin noin vuonna 1870, missä hänestä tuli Haagin koulun nimellä tunnetun taiteilijaryhmän jäsen. Ryhmä maalasi Hollannin maisemia ja maalaiselämää. Mauve muutti 1885 maaseudulle Lareniin Hilversumin lähelle ja kokosi siellä maisemamaalariden Hollannin Barbizon -ryhmän.


title: Anton Mauve

text: Mauven maalausten väripaletti on hillitty. Hän sai vaikutteita maisemamaalari Camille Corot'lta ja Barbizonin koulusta. Mauven tunnetuimpia teoksia ovat "Lehmät niityllä" ja "Dyynimaisema". Mauve tunnettiin öljyvärimaalaustensa lisäksi myös taitavana vesivärimaalarina. Hänen vaimonsa serkku oli taidemaalari Vincent van Gogh, jota Mauve opetti öljyvärimaalauksessa 1881 ja 1882.


title: Alinen Kirjasjärvi

text: Alinen Kirjasjärvi on Pirkanmaalla Parkanossa Kirjaskylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kovesjoen valuma-alueeseen. Alinen Kirjasjärvi on osa Laholuoman valuma-aluetta.


title: Alinen Kirjasjärvi

text: Järven pituus on 1,0 kilometriä, leveys 650 metriä ja sen pinta-ala on 38 hehtaaria. Se sijaitsee Kirjasjärvensuon ja Kelkkasuon välissä yhdessä Ylisen Kirjasjärven kanssa. Järven läheisyydessä on kolme peltoaluetta. Suo on tiheästi ojitettu ja monet suo-ojista laskevat järveen. Yksi suo-ojista toimii samalla Ylisen Kirjasjärven laskuojana. Järven laskuoja on ilmeisesti suo-alueen johto-oja, joka lähtee järven itäpäästä peltoalueen eteläpuolelta. Se virtaa suoraksi kaivettuna 2,2 kilometriä Hannakeitaan läpi, jonka jälkeen se yhtyy Laholuomaan. Koska alue on hyvin tasaista, voi järvellä olla toinenkin laskuoja. Se lähtisi silloin järven lounaiskulmasta ja kulkisi 3,4 kilometriä Kirjaskylään, josta se jatkaisi Kirjaluomana 3,6 kilometriä Kuusijärveen. Laholuoma on kuitenkin järven virallinen laskuoja. Järvellä on kaksi luotoa ja yksi 60 metriä pitkä saari. Ne ovat asumattomia. Rantaviivan pituus on 3,2 kilometriä. Ranta on pääasiassa suo- ja metsämaata, mutta kolmessa kohdassa rantaan rajoittuu peltomaata. Järven läheisyydessä sijaitsee kaksi maataloa ja järven rannoille on rakennettu noin 20 vapaa-ajan asuntoa. Niille johtaa tiet yhdystieltä 13245 harautuvalta kylätieltä.